title: Calyceraceae

text: Heimon kasvit ovat ruohoja. Kukinto on mykerö, jonka kukat avautuvat mykerön reunalta alkaen ja edeten keskustaa kohti (eli sentripetaalisesti). Kukat ovat pieniä ja säteittäisiä, verholehdet ovat piikkimäisiä tai paksuja ja tuuletussolukkoa sisältäviä. Putkimaisen teriön ulkokerros on yhteyttävä, heteet ovat erilliset ja sikiäin kehänalainen.


title: Caciocavallo

text: Caciocavallo on italialainen lehmänmaidosta valmistettava "pasta filata" -tyyppinen juusto. Sitä valmistetaan Etelä-Italiassa Apulian, Basilicatan, Calabrian, Campanian ja Molisen alueilla.


title: Caciocavallo

text: Caciocavallo muotoillaan pallomaiseksi tai kartion muotoon ja sidotaan nyörillä. Juusto painaa yhdestä kahteen ja puoleen kiloon. Sen keltainen kuori on ohut ja sileä, vaaleankeltaisessa sisäosassa on pieniä koloja.


title: Caciocavallo

text: Caciocavallon rasvapitoisuus on 38 prosenttia kuiva-aineesta. Se on maultaan melko mietoa ja sopii esimerkiksi leivän päälle tai alkuruoaksi eli antipastoksi. Viiniksi sen kanssa sopivat jälkiruokaviinit.


title: Caciocavallo

text: "Caciocavallo Silano" on Euroopan unionissa nimisuojattu elintarvike merkinnällä suojattu alkuperänimitys (SAN, , ).


title: Tom Hardy

text:
Edward Thomas ”Tom” Hardy (s. 15. syyskuuta 1977 Hammersmith, Lontoo, Englanti) on englantilainen näyttelijä ja käsikirjoittaja. Hän on näytellyt muun muassa elokuvissa "Inception", "Isku Mogadishuun", "Keinoja kaihtamatta", "Bronson", "Pappi, lukkari, talonpoika, vakooja", "The Revenant", "Dunkirk", "Yön ritarin paluu" ja "Venom".
Vuonna 2015 hän sai parhaan miessivuosan Oscar-ehdokkuuden roolistaan elokuvassa "The Revenant".


title: Tom Hardy

text: Hardy syntyi Hammersmithissä Lontoossa vuonna 1977. Hänen isänsä Chips Hardy on kirjailija ja käsikirjoittaja. Hardy on englantilaista ja irlantilaista syntyperää. Hän varttui East Sheenin kaupunginosassa. Hän opiskeli näyttelemistä Richmond Drama Schoolissa ja Drama Centre Londonissa. Nuoruusvuosinaan hän oli ongelmissa virkavallan kanssa, ja kamppaili alkoholi- ja huumeriippuvuuden kanssa, josta hän pääsi eroon vuonna 2003.


title: Austrobaileyaceae

text: Austrobaileyaceae on siemenkasviheimo, joka parin muun heimon kanssa kuuluu lahkoon Austrobaileyales. Heimossa on vain yksi Koillis-Australiassa kasvava suku, "Austrobaileya", jossa on kaksi lajia.


title: Austrobaileyaceae

text: "Austrobaileya"-lajit ovat sademetsän liaaneja eli puuvartisia köynnöksiä, jotka kiipeävät kiertymällä tuen ympärille. Niillä on enemmän tai vähemmän vastakkaiset, lyhytruotiset ja ehyet lehdet. Kukat sijaitsevat lehtihangoissa ja ovat kookkaita ja riippuvia, noin viiden senttimetrin levyisiä. Niissä on 12–24 harittavaa kehälehteä, 6–11 hedettä leveine ja lapamaisine palhoineen sekä niiden sisäpuolella ainakin kuusi joutohedettä. Ponnet ovat lokerositeeseen vajonneita. Erillisiä emejä on 4–14, tavallisesti kuudesta yhdeksään. Luotti on kärjestään kaksiliuskainen. Siemenaiheita on kussakin emissä 4–14, tavallisesti kuudesta kahdeksaan. Kukka muistuttaa päällisin puolin melko paljon lumpeitten kukkaa. Hedelmistö koostuu enemmän tai vähemmän soikeista pikku marjoista, jotka kehittyvät erillisistä emilehdistä. Siemenissä on kirjava siemenvalkuainen. Kromosomiluvun yksi annos on n = 22, mahdollisesti myös 23.


title: Saint-Nectaire

text: Saint-Nectaire on ranskalainen lehmänmaidosta valmistettava puolipehmeä juusto. Sitä valmistetaan Mont-Doren alueella Auvergnessa sekä Cantalin ja Puy-de-Dômen departementeissa.


title: Saint-Nectaire

text: Saint-Nectaire on joko 600 gramman tai 2 kilogramman painoinen kiekko. Siinä on kellertävä tai punertava homekuori, ja juustomassa on joustavaa. Saint-Nectaire kypsyy 21 päivässä, minä aikana juustoa huuhdellaan suolavedellä. Käsintehty Saint-Nectaire kypsyy kuudessa viikossa rukiin oljista tehdyllä alustalla luonnonkellarissa.


title: Saint-Nectaire

text: Saint-Nectairen rasvapitoisuus on 45 prosenttia kuiva-aineesta. Sen maku on täyteläinen, pähkinäinen ja hiukan mausteinen, ja sen tuoksussa voi tuntea perunaa. Saint-Nectaire sopii jälkiruokajuustoksi, leivontaan tai keittoihin. Sen kanssa nautittavaksi sopii kevyt, hedelmäinen punaviini.


title: Luomuliitto

text: Luomuliitto on yhdistys, joka edistää luomua Suomessa. Sen jäseninä on luomutuottajia, kuluttajia ja yrityksiä sekä yhdistyksiä. Liittoon kuuluu 14 paikallista luomuyhdistystä.


title: Luomuliitto

text: Luomuliitto julkaisee Luomulehteä. Se ilmestyy kuusi kertaa vuodessa.


title: Luomuliitto

text: Luomuviikko on Luomuliiton alulle laittama teemaviikko, jonka aikana mm. yritykset ja erilaiset tapahtumat tuovat luomua esille. Lisäksi Luomuliitto järjestää erilaisia seminaareja ja muita tapahtumia.


title: Luomuliitto

text: Luomutuotantoehtojen vaikuttavuuden seurannassa kysytään tuottajien ja kuluttajien mielipiteitä. Liitto edistää luomusta kiinnostuneiden ja sen parissa toimivien yhteyden pitoa tapahtumien lisäksi myös esim. sähköpostiryhmien avulla.


title: Luomuliitto

text: Luomuliitto toimii luomutuottajien edunvalvontajärjestönä. Luomuliitto on aktiivinen mm. edistämään monimuotoisen maatalous- ja elintarviketuotannon mahdollisuuksia, toimivampaa luomutuki- ja -valvontajärjestelmää sekä geenimuuntelusta (gmo) vapaata tuotantoa. Yksi luonnonmukaisen tuotantojärjestelmän tavoitteista on olla edelläkävijä ympäristöystävällisyydessä ja eettisessä tuotannossa.


title: Luomuliitto

text: IFOAM on luomun kansainvälisen kattojärjestö. Luomuliitto on sen jäsen. IFOAM määrittelee luomun periaatteet, joiden perusteella mm. EU:n luomusäädökset on laadittu. Luomuliitto valvoo suomalaisen luomumaatalouden etua EU-tasolla sekä Suomessa.


title: Luomuliitto

text: Luomuliitto tarjoaa myös neuvonta- ja asiantuntijapalveluita. Vuosittain Luomuliitto palkitsee Vuoden Luomutuotteen ja Vuoden Luomuyrittäjän.


title: Luomuliitto

text: Luomuliitto myöntää Leppäkerttu-merkkiä. Merkin tarkoituksena on tuoda esiin ja vahvistaa luomuruoantuotannon suomalaisuutta ja paikallisuutta, kehittää luomutuotannon tuotantotapaa yhä ympäristöystävällisempään suuntaan sekä kiinnittää huomiota tuotantoeläinten kasvatus- ja hoito-olosuhteisiin.


title: Luomuliitto

text: Leppäkerttu on tarkastusmerkki, mikä tarkoittaa, että tuotannolle asetettujen tuotantoehtojen toteuttamista valvotaan tarkastuksin. Leppäkerttu-merkin tuotantoehtojen mukaiseen tuotantoon voi liittyä solmimalla Luomuliiton kanssa Leppäkerttu-merkin käyttöoikeussopimuksen. Sopimuksen perusedellytyksenä on jäsenyys Luomuliiton suorajäsenenä tai Luomuliiton jäsenjärjestön jäsenyys.


title: Luomuliitto

text: Luomuliitto on perustettu vuonna 1985. Luomuliitto oli ensimmäinen luomusertifiointia myöntävä taho Suomessa.


title: Luomuliitto

text: Luomuliitto on perustajajäsen vuonna 2011 perustetussa Pro Luomu ry:ssä.


title: Palsamiköynnöskasvit

text: Palsamiköynnöskasvit (Schisandraceae, syn. Illiciaceae) on kolme sukua käsittävä siemenkasviheimo lahkossa Austrobaileyales. Kasvien levinneisyyskuva on disjunkti: yhtäältä ne kasvavat Sri Lankassa, Kaakkois-Aasiassa ja Malaijien saaristossa, toisaalta Kaakkois-Yhdysvalloissa, Itä-Meksikossa ja Isoilla Antilleilla.


title: Palsamiköynnöskasvit

text: Palsamiköynnöskasvit ovat puuvartisia, joko liaaneja tai puumaisia. Niiden fytokemiallisiin yhdisteisiin kuuluvat eräät terpeenit, flavonolit ja tanniinit. Anatomisia piirteitä ovat putkisolujen eli trakeidien esiintyminen, tähden muotoiset vahvikesolut (astrosklereidit) ja limasolujen esiintyminen. Lehti on silmussa kääriytyneenä yläpintaa kohti. Heteitä on vähintään neljä, ja ponnet avautuvat joko sivullepäin tai kukan keskustan puolelta. Kukassa on emiön ulkopuolista solukkoa, jota pitkin siitepölyn siiteputki voi kasvaa sikiäintä kohti (ns. ekstragynoeekkinen kompitum). Kromosomiluku n = 13, 14.


title: Palsamiköynnöskasvit

text: Palsamiköynnöskasvit kuuluvat Austrobaileyales-lahkossa samaan evoluutiopuun haaraan heimon Trimeniaceae kanssa, joka haara on rinnakkainen heimolle Austrobaileyaceae. Tässä kahden heimon kladissa kukat ovat pienempiä kuin Austrobaileyaceae heimossa, enintään kolmen sentin levyisiä. Muita eroja on siitepölyssä, luottisolukossa ja siemenaiheen nukelluksen sekä siemenkuoren anatomiassa.


title: Palsamiköynnöskasvit

text: Tähtianikset ("Illicium") erotettiin aiemmin omaksi heimokseen Illiciaceae. Se mukaan lukien on palsamiköynnöskasvien heimossa kolme sukua, joista palsamiköynnökset ("Schisandra") ja suku "Kadsura" ovat toisilleen läheistä sukua, joten heimo jakaantuu kahteen ryhmään: kahden vm. suvun muodostamaan ja tähtianisten yksin muodostamaan.


title: Beau Sancy

text: Beau Sancy on hiottu timantti, jonka paino on 34,98 karaattia.


title: Beau Sancy

text: Ranskan kuningas Henrik IV osti Beau Sancyn vaimolleen Maria de’ Medicille vuonna 1604. Sen jälkeen se on kiertänyt eri omistajilla Ranskassa, Englannissa, Hollannissa ja Preussissa. Vuonna 2012 Beau Sancy myytiin Sotheby’sin huutokaupassa Sveitsissä 7,5 miljoonalla eurolla.


title: Pienempi kuin kolme (Loost Koosin albumi)

text: Pienempi kuin kolme on rap-yhtye Loost Koosin kolmas pitkäsoitto, joka julkaistiin 13. kesäkuuta 2012. Sen julkaisi Monsp Records ja se julkaistiin CD:n lisäksi vinyylinä ja kasettina. Albumin ensimmäisenä näytekappaleena julkaistiin kappale "Kiitos (NMPT)". Albumi nousi parhaimmillaan Suomen virallisen albumilistan sijalle 15.


title: Lamina

text: Lamina on Suomessa toimiva rullalautailuliike ja -verkkokauppa. Lamina myy rullalautojen lisäksi myös lumilautoja ja vaatteita. Laminan pääasiallisesti myymät merkit ovat Lamina, Carhartt, Zero, Fallen, Emerica, Adidas, Nike SB ja Aste Skateboards. Laminan toimitila sijaitsee Helsingin keskustassa kauppakeskus Kampin 5. kerroksessa. Lamina on vaihtanut useamman kerran myymälän tilaa, mutta se on edelleen samassa kauppakeskuksessa sekä samassa kerroksessa.


title: Amaryllis (albumi)

text: Amaryllis on yhdysvaltalaisen Shinedownin vuonna 2012 julkaistu neljäs studioalbumi. Albumi sijoittui julkaisuviikollaan Yhdysvaltain albumilistan sijalle 4. Yhdysvaltain rock-, alternative-, ja hard rock -listoilla albumi sijoittui ensimmäiselle sijalle. Albumin julkaisi Yhdysvalloissa Atlantic Records ja muualla Roadrunner Records.


title: Jonatan Kopelev

text: Jonatan Kopelev (s. 1. lokakuuta 1991) on israelilainen uimari, 50 metrin selkäuinnin Euroopan-mestari.


title: Jonatan Kopelev

text: Kopelev osallistui aikuisten arvokilpailuihin ensimmäisen kerran Istanbulin lyhyiden ratojen EM-kilpailuissa 2009. Arvokisafinaaliin hän selviytyi ensimmäisen kerran Eindhovenin lyhyiden ratojen EM-kilpailuissa 2010, jossa oli kahdeksas 50 ja 100 metrin selkäuinneissa. Hän voitti 50 metrin selkäuinnin pitkien ratojen Euroopan-mestaruuden Debrecenissä 2012 ajalla 24,73. Barcelonan MM-kilpailuissa 2013 hän oli samassa lajissa kahdeksas.


title: Lawrence Thienchai Samanchit

text: Lawrence Thienchai Samanchit (; s. 28. marraskuuta 1931) on thaimaalainen roomalaiskatolinen piispa. Hänet vihittiin papiksi 29. tammikuuta 1959 ja nimitettiin Chanthaburin hiippakunnan johtoon 3. heinäkuuta 1971. Piispaksi vihkiminen seurasi 3. lokakuuta. Pääkonsekraattorina toimi Francis Xavier Sanguon Souvannasri, jota avustivat Joseph Khiamsun Nittayo ja Michel Kien Samophithak.


title: Lawrence Thienchai Samanchit

text: Thienchai Samanchit toimi hiippakuntansa johdossa, kunnes jäi eläkkeelle 4. huhtikuuta 2009.


title: Joseph Banchong Aribarg

text: Joseph Banchong Aribarg (27. toukokuuta 1927 Chanthaburi – 1. syyskuuta 2012) oli thaimaalainen roomalaiskatolinen piispa. Hänet vihittiin papiksi 22. joulukuuta 1956 ja nimitettiin Nakhon Sawanin hiippakunnan johtoon 24. toukokuuta 1976. Piispaksi vihkiminen seurasi 12. heinäkuuta. Pääkonsekraattorina toimi Michael Michai Kitbunchu, jota avustivat Michel-Auguste-Marie Langer ja Robert Ratna Bamrungtrakul.


title: Joseph Banchong Aribarg

text: Banchong Aribarg johti hiippakuntaansa, kunnes erosi tehtävistään 5. marraskuuta 1998.


title: BCN

text: Lyhenne BCN voi viitata seuraaviin:


title: Harry Von Tilzer

text: Harry Von Tilzer, alk. Harold Gumm (8. heinäkuuta 1872 Detroit – 10. tammikuuta 1946 New York), oli yhdysvaltalainen pianisti, säveltäjä ja musiikkikustantaja. Hän nousi pinnalle laulunkirjoittajana New Yorkissa 1890-luvulla ja perusti 1900-luvun alussa oman musiikkikustantamonsa, joka julkaisi hänen omien sävellystensä lisäksi myös muun muassa Irving Berlinin ja George Gershwinin tuotantoa. Von Tilzerin tunnettuja sävellyksiä ovat muun muassa ”My Old New Hampshire Home”, ”On a Sunday Afternoon”, ”Wait till the Sun Shines, Nellie” ja ”I Want a Girl Just Like the Girl That Married Dear Old Dad”.


title: Harry Von Tilzer

text: Harold Gumm syntyi Detroitissa ja vietti lapsuutensa Indianapolisissa. Hän opetteli pianonsoittoa nuoresta iästä lähtien. 14-vuotiaana hän lähti kotoa ja liittyi kiertelevään sirkukseen. Ennen pitkää hän alkoi säveltää musiikkia ja esiintyä näyttelijänä ja pianistina eri burleskiryhmissä. Hän päätyi New Yorkiin vuonna 1892.


title: Harry Von Tilzer

text: Von Tilzerin valisema taiteilijanimi juontui hänen äitinsä tyttönimestä Tilzer, johon hän lisäsi von-etuliitteen saadakseen nimen kuulostamaan ylevämmältä. Myös hänen neljä veljeään, mukaan lukien lauluntekijä Albert Von Tilzer, vaihtoivat ennen pitkää sukunimensä Von Tilzeriksi seuraten Harryn esimerkkiä.


title: Harry Von Tilzer

text: New Yorkissa Von Tilzer lauloi ja soitti pianoa kapakoissa. Hänen ensimmäinen julkaistu kappaleensa, Andrew B. Sterlingin sanoittama ”My Old New Hampshire Home”, muodostui hitiksi vuonna 1892.


title: Harry Von Tilzer

text: Rodullisiin stereotyyppeihin perustuva "coon song" -tyylilaji oli 1800-luvun loppupuolella suosiossa, ja Von Tilzerinkin varhainen tuotanto sisälsi useita siihen lukeutuvia kappaleita. Niihin kuuluvat muun muassa ”De Swellest Ladie’s Coon in Town” (1897), ”The Coldest Coon in Town” (1899) ja ”Mammy’s Kinky-Headed Coon” (1899).


title: Harry Von Tilzer

text: Vuonna 1899 Von Tilzer otettiin yhtiökumppaniksi Maurice Shapiron ja Louis Bernsteinin musiikkikustantamoon, jonka nimeksi tuli Shapiro, Bernstein & Von Tilzer. Kustantamo saavutti menestystä seuraavana vuonna Von Tilzerin sävellyksellä ”A Bird in a Gilded Cage”.


title: Harry Von Tilzer

text: Vuonna 1902 säveltäjä päätti lähteä omilleen ja perusti oman kustannusyhtiönsä, Harry Von Tilzer Music Companyn. Heti samana vuonna hän julkaisi useita menestyksekkäitä sävellyksiään: ”On a Sunday Afternoon”, ”In the Sweet Bye Bye”, ”The Mansion of Aching Hearts”, ”Jennie Lee”, ”I Wants to Be an Actor Lady” ja ”Down on the Farm”.


title: Harry Von Tilzer

text: Ennen pitkää Von Tilzer tuli yhdeksi 1900-luvun alun vaikutusvaltaisimmista kustantajista Tin Pan Alleyllä, ja hänet tunnettiin kyvystään järjestää julkisia tempauksia musiikin markkinoimiseksi. Omien sävellystensä lisäksi hän julkaisi muun muassa Irving Berlinin ja George Gershwinin varhaisimpia kappaleita.


title: Harry Von Tilzer

text: Von Tilzerin vuoden 1905 sävellys ”Wait till the Sun Shines, Nellie” oli hitti ja se on nauhoitettu myöhemmin useita kertoja. Muun muassa Bing Crosby äänitti oman versionsa vuonna 1941. Vuonna 1911 suureksi hitiksi nousi Von Tilzerin ”I Want a Girl Just Like the Girl That Married Dear Old Dad”. Von Tilzerin viimeisiksi menestyskappaleiksi jäivät vuoden 1917 ”Give Me the Moonlight, Give Me the Girl” ja vuoden 1925 ”Just Around the Corner”.


title: Harry Von Tilzer

text: Von Tilzer vetäytyi musiikkielämästä 1920-luvun puolivälissä, jazzin aikakauden ollessa täydessä käynnissä. Hän kuoli hotellihuoneessaan New Yorkissa tammikuussa 1946.


title: Madagaskarinlintuhaukka

text: Madagaskarinlintuhaukka ("Accipiter madagascariensis") on haukkojen heimoon kuuluva lintu. Sitä tavataan Madagaskarilla, jossa se on harvinainen. Lintu tunnetaan huonosti, eikä sitä yleensä tunnisteta, ja se on hyvin riippuvainen elinalueestaan, joka monin paikoin Madagaskarilla on supistumassa.


title: Madagaskarinlintuhaukka

text: Sen elinpiiriä ovat subtrooppiset ja trooppiset kuivat ja kosteat alavat metsät ja vuoristometsät, kuivat savannit sekä subtrooppiset ja trooppiset kuivat pensastot.


title: Madagaskarinlintuhaukka

text: Sen ravintoa ovat pikkulinnut, sammakot, rupisammakot ja liskot. Se rakentaa risuista pesän korkealle puuhun. Se munii marraskuussa kolme munaa. Se painaa keskimäärin 182 grammaa.


title: Madagaskarinlintuhaukka

text: Se saattaa olla alalaji yhdessä varpushaukan ("A. nisus") ja ruostelintuhaukan ("A. rufiventris") kanssa.


title: 20 Rock ’n’ roll Hits (Bobby Veen albumi)

text: 20 Rock ’n’ roll Hits on kokoelma-albumi yhdysvaltalaisen laulaja Bobby Veen tuotannosta vuosilta 1959–1963. Se julkaistiin vuonna 1973. Levy-yhtiö on United Artists Records. LP-levyn luettelotunnus on ROCK 4 ja C-kasetin TC-ROCK 4.


text:
Albumin varsinainen kokoaja on EMI Svenska AB United Artists Recordsin luvalla. Suunnittelusta ja kappalevalinnoista on vastannut Sven-Åke Peterson ja kansikuvan värikäsittelyn on tehnyt Donna Bengtsson. LP-levyt on tehty Ruotsissa. Julkaisuvuotta ei ole mainittu.
”Maybe Baby” on monofoninen. Laulujen musiikkikustantamot ovat Arch Music Co., Inc. (1); Nor Va Jak Music, Inc. (2); Clockus Music Inc. (3); E.B. Marks Music Corp. (4); Arc Music Corp. (5); Aldon Music Corp. (6); Meridian Music (7); Arc Music Corp. / Donna Music Pub. Co. (8); January Music Corp. (9); Lyndale Music Co. (10).
”That’ll Be the Day” on monofoninen. Laulujen musiikkikustantamot ovat Blen Pub. Co. / Mabs Music Co. (1); Aldon Music, Inc. (2); Progressive Music (3); Gil Music Corp. / Fee Bee Music (4); Nor Va Jak Music Inc. (5); American Music Inc. (6); Keel Music Co. (7); Peer International (8); Dootsie Williams Inc. (9); Kemo Music (10).


title: Anne Tanskanen

text: Anne Tanskanen (o.s. Meriläinen, s. 31. maaliskuuta 1978 Juuka) on suomalainen laulaja ja viihdetaiteilija. Vuodesta 2009 hän on kiertänyt keikoilla Lupa Soittaa -orkesterin solistina.


title: Anne Tanskanen

text: Anne Tanskanen on musiikin moniosaaja. Vuonna 2003 Hän valmistui Sibelius-Akatemian musiikkikasvatuksen osastolta musiikin maisteriksi. Tämän lisäksi hän on tehnyt sekä laulu- että vapaa säestys -pedagogiikan opintoja. Hän myös opettaa laulua.


title: Anne Tanskanen

text: Vuonna 2007 Tanskanen sijoittui Tangomarkkinat-laulukilpailussa toiselle sijalle. Hän osallistui uudelleen 2012 Tangomarkkinoille ja selvitti siellä tiensä finaalin karsinnassa 12 parhaan joukkoon. Tanskanen oli vuonna 2017 mukana The Voice of Finland-kilpailussa.


title: Anne Tanskanen

text: Anne Tanskanen on toiminut vakituisena laulutuomarina vuodesta 2009 lähtien UKC Laulukilpailussa.


title: Bonnet

text: Bonnet voi tarkoittaa seuraavia:


title: Bobby Vee

text: Bobby Vee (oik. Robert Thomas Velline, 30. huhtikuuta 1943 Fargo, Pohjois-Dakota – 24. lokakuuta 2016 Rogers, Minnesota) oli yhdysvaltalainen laulaja, jonka suurin suosio ajoittui 1960-luvun alkuvuosiin. Elokuvanäyttelijänä hän oli suosittu varsinkin Englannissa.


title: Bobby Vee

text: Hän perusti vuonna 1959 high schoolissa ollessaan yhtyeen kitaristi-veljensä Billin, erään rumpalin sekä itseään Moby Dickiksi kutsuvan basistin kanssa. Nimeämätön yhtye oli ollut toiminnassa vain kaksi viikkoa ennen helmikuun 3. päivää 1959, jolloin The Big Bopper, Buddy Holly ja Ritchie Valens menehtyivät lentokoneonnettomuudessa. Kolmikko oli tuolloin matkalla esiintymään Veen kotikaupunkiin Fargoon. Samana iltapäivänä paikallisen radioaseman kautta etsittiin sijaisesiintyjää kiertueelle. Vellinen veljesten yhtye ilmoittautui, vaikkei se ollut vielä koskaan esiintynyt julkisesti. Bob keksi yhtyeelle pikaisesti nimen "The Shadows" ja ensimmäinen keikka oli jo samana iltana Fargossa. Sittemmin Vee myös levytti Buddy Hollyn ja The Crickets -yhtyeen ohjelmistosta tuttuja kappaleita, kuten "Everyday", "Maybe Baby" ja "That'll Be the Day".


title: Bobby Vee

text: Keikkailun myötä yhtyeellä oli varaa levyttää ensimmäinen kappaleensa "Suzie Baby" 1. kesäkuuta 1959. Velline otti taiteilijanimekseen Bobby Vee ja sai levytyssopimuksen Liberty Recordsille. Tuottaja Snuff Garrettin ohjauksessa Veen tyylilajiksi kehkeytyi jousisoittimien sävyttämä teinipop ja balladilinja. Ensimmäinen suuri hitti oli "Devil or Angel" vuonna 1960 ja seuraavana vuonna jatkoa seurasi kappaleella "Rubber Ball" (jonka Suomessa teki tunnetuksi Pirkko Mannola nimellä "Kumipallo").


title: Bobby Vee

text: Listaykkösen Vee sai syksyllä 1961 kappaleella "Take Good Care of My Baby", jonka teki kuuluisa laulunkirjoittajakaksikko Carole King ja Gerry Goffin. Singlen B-puolena oli kappale "Bashful Bob". Aviopari King-Goffin teki Veelle muitakin kappaleita, kuten listoille päässeen "Walkin' with My Angelin".


title: Bobby Vee

text: Veen seuraava suuri hitti oli "Run to Him". Vuonna 1962 Vee levytti uransa alkupuolen viimeisen listamenestyksen "The Night Has a Thousand Eyes". Kappale oli suosittu myös Englannissa.


title: Bobby Vee

text: Ollessaan suosionsa huipulla Vee vieraili Euroopassa ja myös Suomessa tapaamassa tiedotusvälineiden edustajia. Iskelmä-lehden numerossa 2/1962 oli sitten vierailusta artikkeli, ja Vee oli kertonut, että hänen isoäitinsä on suomalainen, sukunimeltään Tapanila.


title: Bobby Vee

text: Vuonna 1964 alkaneen britti-invaasion myötä (The Beatles suosituimpana) nk. bobbyjen (Bobby Rydell, Bobby Vee, Bobby Vinton) aikakausi Yhdysvalloissa alkoi olla ohi. Vuonna 1967 Vee sai kuitenkin vielä kappaleensa "Come Back When You Grow Up" Yhdysvaltain singlelistan kolmannelle sijalle. 1980-luvulta lähtien Vee esiintyi nostalgiatapahtumissa.


title: Bobby Vee

text: Veellä diagnosoittiin Alzheimerin tauti vuonna 2011. Hän kuoli viisi vuotta myöhemmin, vuonna 2016, 73-vuotiaana.


title: Bobby Vee

text: Veen kokoelmalevyistä suositeltavaa kuunneltavaa on vuonna 1998 Liberty-levymerkillä ilmestynyt "The Essential and Collectable Bobby Vee".


title: Fysiikan lain luonne

text: Fysiikan lain luonne () on seitsemän luennon sarja, jonka Richard Feynman piti Cornellin yliopistossa vuonna 1964 osana Messenger Lectures -sarjaa. Luentojen sisällön BBC julkaisi seuraavana vuonna samannimisenä kirjana.


title: Fysiikan lain luonne

text: Kirjan on suomentanut Kimmo Pietiläinen ja sen julkaisi suomeksi Tähtitieteellinen yhdistys Ursa vuonna 1999..


title: Fysiikan lain luonne

text: Luennot ja kirjan luvut käsittelevät seuraavia aiheita:


title: Jesse Öst

text: Jesse Öst (s. 20. lokakuuta 1990 Pietarsaari) on suomalainen jalkapalloilija, joka edustaa Veikkausliigassa pelaavaa SJKta. Hän on pelipaikaltaan maalivahti.


title: Jesse Öst

text: Öst on Jaron kasvatti. Hän nousi edustusjoukkueeseen kaudella 2010, mutta pelasi ensimmäiset Veikkausliigan ottelunsa kaudella 2011 aloittaen Jaron maalilla seitsemän kertaa ja tultuaan vaihdosta kentälle kerran. Myös kaudella 2012 Öst pelasi kahdeksassa ottelussa. Kaudella 2013 Östistä tuli Jaron ykkösmaalivahti ja pelasi 32 ottelua. Hän teki jatkosopimuksen Jarion kanssa syksyllä 2013. Öst oli Jaron ykkösmaalivahti myös kahden seuraavan kauden ajan pelaten 24 liigaottelua kaudella 2014 ja 28 liigaottelua kaudella 2015. Yhteensä hän pelasi seurassa sata liigaottelua.


title: Jesse Öst

text: Joulukuussa 2015 Öst teki kaksivuotisen sopimuksen Ruotsin toiseksi korkeimmalla sarjatasolla Superettanissa pelaavan Degerfors IF:n kanssa.


title: Jesse Öst

text: Öst pelasi Suomen alle 21-vuotiaiden maajoukkueessa ensimmäisen ottelunsa huhtikuussa 2012 Azerbaidžania vastaan.


title: Antisthenes Rhodoslainen

text: Antisthenes Rhodoslainen (; n. 200 eaa.) oli antiikin kreikkalainen historioitsija, joka oli kotoisin Rodokselta.


title: Antisthenes Rhodoslainen

text: Antisthenes osallistui aktiivisesti kotimaansa poliittiseen elämään. Hän kirjoitti oman aikansa historian, jota Polybios piti suuressa arvossa, vaikka se onkin jossain määrin puolueellinen Rhodosta kohtaan. Hän kirjoitti muun muassa kuvauksen vuoden 201 eaa. Laden taistelusta ja oli Polybioksen mukaan kuvaamiensa tapahtumien aikalainen.


title: Antisthenes Rhodoslainen

text: Antisthenes on todennäköisesti se historioitsija, joka kirjoitti kreikkalaisista filosofeista teoksen "Filosofien perimysjärjestykset", joka oli yksi monista samannimisistä teoksista tuona aikana. Diogenes Laertios käytti teosta lähteenään ja viittaa siihen usein.


title: Antisthenes Rhodoslainen

text: Lisäksi Plutarkhos mainitsee Antistheneen, joka kirjoitti teoksen nimeltä "Meleagris", josta hän lainaa sen kolmatta kirjaa. Myös Plinius puhuu Antistheneestä, joka kirjoitti pyramideista. Ei kuitenkaan ole tietoa, ovatko he sama henkilö vai joku toinen Antisthenes.


title: Antisthenes (täsmennyssivu)

text: Antisthenes () on antiikin kreikkalainen nimi, joka voi viitata seuraaviin henkilöihin:


title: Ott Lepland

text: Ott Lepland (s. 17. toukokuuta 1987 Tallinna, Viro) on virolainen laulaja. Julkisuuteen hän nousi kotimaassaan Idols-formaattiin perustuvan "Eesti otsib superstaari" -kilpailun kolmannen tuotantokauden voittajana vuonna 2009. Lepland tuli kansainvälisen yleisön tietoisuuteen vuoden 2012 Eurovision laulukilpailussa.


title: Ott Lepland

text: Lepland aloitti laulajanuransa jo kouluikäisenä. Vuosina 1995–1996 hän julkaisi neljä lastenlaulualbumia. Ammattimainen ura alkoi kuitenkin laulukilpailun voiton myötä vuonna 2009. Samana vuonna hän julkaisi ensimmäisen albuminsa, joka kantoi hänen omaa nimeään. Toinen albumi "Laulan ma sind" ilmestyi vuonna 2011. Lepland myös opiskelee Georg Otsa nimeline Tallinna Muusikakool -nimisessä musiikkioppilaitoksessa Tallinnassa.


title: Ott Lepland

text: Lepland edusti Viroa vuoden 2012 Eurovision laulukilpailussa vironkielisellä kappaleellaan ""Kuula"". Hän selviytyi toisesta semifinaalista loppukilpailuun, jossa sijoittui 6. sijalle.


title: Weather Systems

text: Weather Systems on englantilaisyhtye Anatheman yhdeksäs studioalbumi. Se julkaistiin 24. huhtikuuta 2012 levymerkillä Kscope Records.


title: Weather Systems

text: Albumi debytoi Suomen virallisen listan sijalla 15, ja se pysyi listalla yhteensä neljä viikkoa.


title: Weather Systems

text: "Weather Systemsin" päätöskappaleen ”Internal Landscapesin” alussa ja lopussa on puheosuus, jossa yhdysvaltalainen Joe Geraci kertoo kuolemanrajakokemuksestaan vuodelta 1977. Daniel Cavanagh törmäsi Geracin kertomukseen YouTubessa ja sai luvan käyttää sitä albumilla.


title: Weather Systems

text: Kaikki kappaleet kirjoittanut Daniel Cavanagh, ellei toisin mainittu.


title: Irsokki

text: Irsokki ("Chorispora tenella", ) on ristikukkainen kasvi. Sitä esiintyy Euroopan itä- ja kaakkoisosassa.


title: Irsokki

text: Irsokki on yksivuotinen ruoho, jonka korkeus on kymmenestä kolmeenkymmeneen senttimetriä. Sen suikeissa tai soikeissa lehdissä on harvasti hampaita. Sen punaisten teriöiden lehdet ovat noin yhden senttimetrin pitkiä. Irsokilla on hedelmänä kuroutuneet lidut, joissa on melko pitkä siemenetön otakärki. Lidut ovat enintään 5 cm pitkiä.


title: Alec Martinez

text: Alec Martinez (s. 26. heinäkuuta 1987 Rochester, Michigan, Yhdysvallat) on yhdysvaltalainen jääkiekkopuolustaja, joka edustaa NHL-joukkue Los Angeles Kingsiä.


title: Alec Martinez

text: Martinez on Stanley Cup -voittaja kausilta 2011–2012 ja 2013–2014.


title: Alec Martinez

text: Martinez syntyi Michiganin Rochesterissä, mutta pelasi varhaiset juniorivuotensa Kaliforniassa Santa Clara Blackhawksin ja San Jose Jr. Sharksin joukkueissa. Hän palasi sittemmin Rochesteriin ja kävi siellä Stoney Creek High Schoolia. Kauden 2004–2005 Martinez pelasi USHL-joukkue Cedar Rapids RoughRidersin riveissä, jossa hän voitti Clark Cupin keväällä 2005. Vuodet 2005–2008 Martinez kävi Miamin yliopistoa. Hän voitti siellä ensimmäisen kautensa 2005–2006 päätteeksi CCHA:n mestaruuden. Kahdella jälkimmäisellä kaudellaan Martinez oli Miamin yliopistojoukkueen tehokkain puolustaja. Viimeisen yliopistokautensa 2007–2008 päätteeksi hänet palkittiin CCHA:n parhaana puolustavana puolustajana ja valittiin sarjan ensimmäiseen tähdistökentälliseen.


title: Alec Martinez

text: Los Angeles Kings varasi Martinezin neljännellä kierroksella 95. pelaajana . Hän pelasi tämän jälkeen vielä yhden kauden Miamin yliopistojoukkueessa, kunnes siirtyi Kingsin organisaatioon kaudeksi 2008–2009. Martinez pelasi kauden kokonaan sen farmijoukkue Manchester Monarchsissa, AHL:ssä. Hän oli joukkueen tehokkain puolustaja Vjatšeslav Voinovin kanssa tehoilla 8+15=23. Kauden 2009–2010 Martinez pääsi aloittamaan Kingsin NHL-joukkueessa, missä hän näin ollen teki NHL-debyyttinsä kauden avausottelussa 3. lokakuuta 2009 vieraissa Phoenix Coyotesia vastaan. Martinez pelasi kauden aikana lopulta vain neljä NHL-ottelua ja suurin osa kaudesta kului Monarchsissa.


title: Alec Martinez

text: Kauden 2010–2011 Martinez aloitti Monarchsissa. Hänet kutsuttiin Kingsiin vierasotteluun 24. marraskuuta 2010 Montréal Canadiensia vastaan, jossa Martinez teki NHL-uransa avausmaalin Carey Pricen taakse. Yhteensä hänen NHL-tulokaskautensa toi 60 runkosarjaottelussa tehot 5+11=16 ja kuudessa playoff-ottelussa yhden syöttöpisteen. Heinäkuussa 2011 Martinez teki kaksivuotisen jatkosopimuksen ja 1,475 miljoonan dollarin arvoisen jatkosopimuksen Kingsin kanssa.


title: Alec Martinez

text: Martinez voitti kauden 2011–2012 päätteeksi Stanley Cupin. Lokakuussa 2012 hän teki NHL:n työsulun loppuun kattavan sopimuksen SM-liigajoukkue Turun Palloseuran kanssa.


title: Alec Martinez

text: Martinez voitti Stanley Cupin toisen kerran kaudella 2013–2014 Kingsin paidassa. Hän laukoi reboundista ratkaisevan jatkoaikamaalin Henrik Lundqvistin verkkoon 5. finaaliottelussa.


title: POR

text: Lyhenne POR voi viitata seuraaviin:


title: Who’ll Stop the Rain

text: ”Who’ll Stop the Rain” on yhdysvaltalaisen Creedence Clearwater Revival -yhtyeen kappale sen vuonna 1970 julkaistulta albumilta "Cosmo's Factory". Se julkaistiin kahden A-puolen singlenä yhdessä kappaleen ”Travelin’ Band” kanssa, jolloin se nousi Billboard Hot 100 -listan sijalle kaksi.


title: Who’ll Stop the Rain

text: Kappaletta on analysoinut muun muassa Allmusicin Richie Unterberger. Hänen mukaansa kappale on rock and roll -yhtyeenä tunnetun CCR:n tunnetuimpia rauhallisempia lauluja. Siinä missä singlen toinen puoli ”Travelin’ Band” edusti 1950-luvun rock and rollia, ”Who’ll Stop the Rain” lähenteli akustisuudesaan ja melankolisuudessaan folk rockia. Alun kitarariffi onkin folk rockille hyvin tyypillinen, mutta taustasoitto muistuttaa ennemminkin roots rock -genreä.


title: Who’ll Stop the Rain

text: Kappaleen sanoituksen on epäilty olevan naamioitu protesti Vietnamin sotaa kohtaan. Unterbergerin mukaan tähän viittaisi muun muassa laulun fatalistinen ja hieman vihainen tunnelma sekä kertosäe, jonka mukaan sateen pysäyttäminen vaikuttaa mahdottomalta. Sanoituksen on kuitenkin katsottu olevan yleismaailmallisempi, jossa pohditaan erilaisia mysteerejä, joiden selvittäminen vaikuttaa mahdottomalta. Kappaleen viimeisen säkeen, jossa lauletaan musiikista, suuresta yleisöstä, sateesta ja yleisön yrityksestä pysya lämpimänä, on katsottu viittaavan mahdollisesti Woodstockin musiikkifestivaaliin.


title: Who’ll Stop the Rain

text: Rivi "I went down Virginia, seekin’ shelter from the storm" innoitti Bob Dylania kirjoittamaan kappaleen ”Shelter from the Storm”.


title: MHC Katanpää

text: MHC Katanpää on Katanpää-luokan miinanetsintä-alus ("M"ine"H"unter, "Coastal"), jonka on Suomen merivoimille rakentanut italialainen telakka Intermarine S.p.A.. Aluksen tunnus eli kylkinumero on 40.


title: MHC Katanpää

text: Suomen merivoimat lähetti tarjouspyynnön miinantorjunta-aluksesta Intermarinelle vuonna 2002 ja marraskuussa 2006 tehtiin 244,8 miljoonan euron tilaus kolmen aluksen ja varaosapaketin toimittamisesta. "Katanpään" valmistus aloitettiin heinäkuussa 2007, ja se laskettiin vesille heinäkuussa 2009. Alus luovutettiin Intermarinen telakalta Suomen merivoimille, ja sen vastaanotti kontra-amiraali Veli-Jukka Pennala toukokuussa 2012.


title: MHC Katanpää

text: Laiva saapui Suomeen kesäkuun alkupuolella 2012 "Happy Dover" -rahtialuksella. Alkuperäinen saapumisaikataulu oli toukokuun lopussa, sitten 1. kesäkuuta, mutta Happy Doverissa ilmennyt vika pysäytti kuljetuksen korjausten ajaksi Tanskaan. Laiva oli esillä yleisölle ensimmäistä kertaa Suomessa merivoimien vuosipäivänä 9. heinäkuuta 2012 Helsingissä.


title: MHC Katanpää

text: Aluksen kummi on silloisen puolustusvoimain komentajan Ari Puheloisen puoliso Tiina Laisi-Puheloinen.


title: MHC Katanpää

text: Laiva sisaraluksineen sijoitettiin Saaristomeren meripuolustusalueelle, jonka kotisatama on Turun Pansio. Alkuperäisen suunnitelman mukaan laiva oli tarkoitus luovuttaa merivoimille vuonna 2011. Italiassa telakalla sattuneet useat tulvat viivästyttivät alusten valmistumista. Seuraava, "MHC Purunpää", tuli maahan syksyllä 2013 ja kolmas, "MHC Vahterpää", vuoden 2016 joulukuussa.


title: RVN

text: Lyhenne RVN voi viitata seuraaviin:


title: RVP

text: Lyhenne RVP voi viitata seuraaviin:


title: Lentopallon maailmanliiga 2011

text:
Lentopallon maailmanliigassa pelasi kaudella 2011 kuusitoista joukkuetta. Alkusarja pelattiin neljässä lohkossa, joiden voittajat ja isäntäjoukkue Puola sekä kolme parasta lohkokakkosta selvisi lopputurnaukseen. Lopputurnaus pelattiin Gdańskissa 6. - 10. heinäkuuta 2011. Puerto Rico ja Portugali joutuivat karsimaan paikastaan maailmanliigassa 2012. Koska Japani joutui pelaamaan kaikki ottelunsa vieraskentällä maanjäristyksen ja tsunamin takia, FIVB takasi sille sarjapaikan vuodeksi 2012, vaikka joukkue jäikin 15. sijalle.
Alankomaat jäi pois liigasta ja Japani pelasi sen tilalla. Egyptin paikan sai Portugali.


title: Itella Pankki

text: Itella Pankki oli kevääseen 2013 saakka Itella-konsernin (nyk. Posti Group) omistama talletuspankki, jonka pyrkimyksenä oli laajentaa Itellan palvelutarjoamaa taloushallinnon palveluissa, verkkokaupassa ja pakettipalveluissa. Itella myi pankkiliiketoimintansa Säästöpankkiryhmälle keväällä 2013. Yrityskaupan myötä pankki toimii nykyisin Säästöpankkiryhmän keskusluottolaitoksena nimellä Säästöpankkien Keskuspankki.


title: Itella Pankki

text: Itella Pankki toimi ensin nimellä Itella IPS Oy (Itella Payment Services). Itella IPS Oy:llä oli maksulaitostoimilupa ja se tarjosi Finvoice-verkkolaskujen välityspalveluja yritysasiakkaille ja kuluttajille sekä maksujen välityspalvelua yrityksille. Nämä palvelut olivat osa Itella Pankin toimintaa.


title: Itella Pankki

text: 18. maaliskuuta 2013 Itella Oyj tiedotti myyvänsä Itella Pankki Oy:n koko osakekannan Säästöpankeille.


title: Itella Pankki

text: 18. huhtikuuta 2013 Itella Pankin myynti Säästöpankeille saatettiin päätökseen. Kaupan myötä pankin nimi muuttui Säästöpankkien Keskuspankki Suomi Oy:ksi.


title: C’mon (Catch ’Em by Surprise)

text: ”C’mon (Catch ’Em by Surprise)” on Busta Rhymesin kappale. Se on DJ:ten Diplo vs Tiësto - C’mon, mutta siihen on lisätty sanat. Kappaleen koko nimi on "C’mon (Catch ’Em by Surprise) - Diplo vs Tiesto ft. Busta Rhymes". Kappale on julkaistu vuonna 2011.


title: Trimeniaceae

text: Trimeniaceae on kasviheimo, joka kuuluu koppisiemenisiin kuuluvaan lahkoon Austrobaileyales. Siinä on yksi tai kaksi sukua, "Trimenia" ja mahdollisesti itsenäisenä sukuna pidettävä "Piptocalyx". Lajeja on yhteensä kuusi, ja ne kasvavat Uudessa-Guineassa ja Tyynenmeren alueella, joka ulottuu Kaakkois-Australiasta Fidžisaarille.


title: Trimeniaceae

text: Heimon kasvit ovat puita tai liaaneja, joiden lehtiasento on vastakkainen. Lehdet ovat hammas- tai ehytlaitaisia, ja niissä on usein kuultavia rauhaspilkkuja. Sivusuonet suuntautuvat jyrkästi sivulle ja sijaitsevat melko lähekkäin. Kasvit ovat yksikotisia ja kukat yksineuvoisia tai kukat ovat kaksineuvoisia. Tuulipölytteiset kukat sijaitsevat haarovissa, tavallisesti lehtihankaisissa, harvoin terminaalisissa kukinnoissa ja ovat pieniä, ja niissä on kaksi tai useampia kehälehtiä, joista uloimmat sijaitsevat parittain, muut kierteisesti. Heteitä on 6–25; niiden ponnet avautuvat milloin mihinkin suuntaan ja lokeroside eli konnektiivi on hieman pidentynyt. Siitepölyhiukkaset ovat yksittäin tai neljän ryhmissä (tetradeina). Kukassa on tavallisesti vain yksi emilehti, joka kätkee sisäänsä yhden riippuvan siemenaiheen; toisinaan emejä on kaksi. Emeissä ei ole vartaloita, luotti on enemmän tai vähemmän pensselimäinen. Emistä kehittyy pieni marja ja sen sisältämässä siemenessä on lakkimainen muodostuma. Kromosomiluku on n = 9.


title: Erämaan tarinoita -kirjasarja

text: Erämaan tarinoita on Penny Girl -nimisestä hevoskerhosta ilmestyvä kirjasarja. Sarjan kirjoittaja on Angela Dorsey, joka asuu itsekin erämaassa. Häneltä on julkaistu Penny Girlissä mm. Freedom- ja hevosenkelisarjaa.


title: Erämaan tarinoita -kirjasarja

text:
Kirjoissa seikkailee "Evy Taylor" -niminen 13-vuotias ratsastajatyttö, jolla on kummallinen kyky. Hän nimittäin osaa puhua telepaattisesti hevosten kanssa, ja ymmärtää niitä todella hyvin. Hän ei tiedä, onko se kirous vai lahja. Evy asuu äitinsä "Latician" kanssa Kanadassa erämaassa. Evyllä on kaksi hevosta, "Rusty", hänen ikioma kimo ruunansa, ja vapaasielu "Twilight", jonka hän pelastaa suden raatelemana luonnosta. Ruunivoikko Twilight on peräisin lähistöllä majailevasta mustangilaumasta, jonka johtaja on tummanruunikko ori "Night Hawk", joka on myös Twilightin isä. Twilightin emä on palomino "Wind Dancer". Twilightilla on myös velipuoli "Dark Moon" ja pikkusisko, "Butterfly". Night Hawkin laumaan kuuluu myös musta tamma "Black Wing", rautias tamma "Shimmer" ja mustanpäistärikkö orivarsa "Ice". Laumaan ovat kuuluneet mm. vaaleanrautias nuori tamma "Willow", joka joutui toisen oriin laumaan sekä vanha kimo tamma "Snow Crystal", joka ilmoitettiin kuolleeksi kirjassa Salaisuuksien kevät. Evyn kotona majailee myös äidin haaveilijahevonen "Cocoa". Perheeseen kuuluu myös ikivanha saksanpaimen-narttu Loonie, orpo hirvivasa Tumpelo, joka oli aluksi Thumper, ja uusi asukas, Rascal-niminen koiranpentu.
Evyn paras ystävä on Kestrel, joka asuu noin kymmenen mailin päässä Evyn ja hänen äitinsä piilopirtista. Kestrelillä on kaksi siskoa, Mya ja Nova, sekä Äiti, Elaine ja isä, Seth. Kestrelin vanha tamma on nimeltään Twitchy, ja collie on James. Hänen huoneessaan majailee ikuinen irvistys naamallaansa pitävä Snarly-kissa. Kestrelillä ja hänen perheellään on monta sataa lehmää.


title: Erämaan tarinoita -kirjasarja

text:
Evy on sataprosenttisen varma, että hänen äitinsä on paossa jotakin, tai joitakin. Kun äiti sitten eräänäpäivänä lipsauttaa, että he eivät asu erämaassa enää paria vuotta kauempaa, Evy alkaa aavistaa, että äidin maapako johtuu hänestä. Evy aikoo selvittää äitinsä salaisuuden ystäviensä Rustyn, Twilightin ja Kestrelin avulla, vaikka siinä kestäisi kauan. Erämaassa kaikki ei kuitenkaan mene kuin suunniteltiin. Karhut, sudet, puumat ja muut pedot ovat vaarana, ja talvisin pakkanen paukkuu ihan kunnolla. Kirjassa "Enkelten syksy" Evyn ystävä Kestrel lähtee sisäoppilaitokseen. Tytöt vakoilevat erästä perhettä, johon kuuluu hyvin paljon Evyä muistuttava, tosin nuorempi tyttö. Myöhemmin tytöt saavat selville tytön olevan Evyn siskopuoli ja että Evyn isä onkin elossa, vaikka Evyn äiti on luullut tämän kuolleen. Evyn isoäiti on rikas ja vaikutusvaltainen vanha nainen, joka haluaisi pitää Evyn itsellään. Tämä oli myös valehdellut Evyn äidille tämän puolison kuolleen auto-onnettomuudessa, vaikka todellisuudessa mies oli vain halvaantunut alaraajoistaan ja kulkee nykyään pyörätuolissa. Siskopuoli Jenin lisäksi Evyllä on myös pikkuvelipuoli Tristan. Jenillä on myös hevosia, joista yksi, lumoavan kaunis andalusialaistamma "Morning Star" auttaa Evyä pakenemaan ja on muutenkin lojaali Evylle. Muita hevosia ovat mm. ketunpunainen ruuna Fox, friisiläistamma Fiercy Rain ja sen orivarsa Storm.
Evylla on vastassaan suuri haaste.


title: Year Gone

text: Year Gone on vuonna 2007 perustettu helsinkiläinen, englanninkielistä musiikkia tekevä rock-yhtye, jonka kolme jäsentä ovat Jani Rasimus (basso, laulu), Jussi Väänänen (rummut, laulu) ja Jussi Ylävaara (kitara, laulu). Musiikillisiksi vaikutteikseen yhtye on nimennyt muun muassa Mc5:n ja The Hellacoptersin ja Mark Laneganin. Year Gonen ensimmäinen, kaksi kappaletta sisältänyt single ”Hit Song & to Day” julkaistiin 2. maaliskuuta 2011. Marraskuussa 2011 yhtye palasi Seawolf Studiolle äänittämään ensimmäistä pitkäsoittoaan. Levyltä julkaistiin toinen single ”Could It Be More Monday?” 1. helmikuuta 2012 ja esikoisalbumi "Secrets for Sale" 2. toukokuuta 2012. Albumin tuottajina toimi mm. Hanoi Rocksin ja Michael Monroen kanssa toimineet Petri Majuri ja Hannu Leidén.


title: Year Gone

text: Rumpali Jussi Väänänen ja basisti Jani Rasimus alkoivat soittaa yhdessä loppuvuodesta 2007. Jussi Ylävaara liittyi mukaan soittamaan kitaraa, ja rekrytoi Lari Poutasen laulajaksi ja toiseksi kitaristiksi. Yhtyeen jäsenet olivat toisilleen tuttuja Oulusta, josta kaikki yhtyeen jäsenet ovat kotoisin. Yhtye sai nimen Year Gone loppuvuodesta 2008, kun yhteistä soitantaa oli takana noin vuoden verran. Yhtyeen ensimmäinen single ”Hit Song” oli mukana Ylen televisioimien jääkiekon mm-kisojen ”virallinen kisabiisi” -äänestyksessä, johtaen yhtyeen esiintymiseen Suomen Leijonien kultajuhlissa Helsingin kauppatorilla.


title: Aextoxicaceae

text: Aextoxicaceae on kasviheimo koppisiemenislahkossa Berberidopsidales. Heimossa on vain yksi puulaji "Aextoxicon punctatum", joka kasvaa Keski-Chilessä.


title: Aextoxicaceae

text: "Aextoxicon"-puu on kaksikotinen ja ainavihanta. Lehtiasento on vastakkainen. Lehdet ovat ehyitä ja korvakkeettomia, ja niitä peittävät kilpimäiset pienen pienet suomut. Lehtiruotien kärjessä on lähes pulvinuksen kaltainen paksunnos. Kasvi on kaksikotinen, hede- ja emikukat sijaitsevat eri yksilöissä. Kukinto on terttumainen ja riippuva tai harvoin kukat ovat kolmen ryhmissä esilehden tukemina. Kukkanuput ovat tukilehtien peitossa, ja kun tukilehdet karisevat, irtoavat niiden mukana melkein suomumaiset verholehdetkin. Kukan lukusuhteet ovat neljä, viisi tai kuusi, tavallisimmin viisi. Sekä verho- että terälehdet kiinnittyvät pohjukseen kierteisesti. Terälehdet ovat leveälti kynnellisiä. Kukassa on munuaisenmuotoinen mesiäinen. Hedekukissa heteet sijaitsevat kohdakkain verholehtien kanssa, ja palhot ovat suhteellisen tukevia. Hedekukassa on myös emiön surkastuma. Emikukassa on joutoheteitä ja yksi emilehti, jonka vartalo on käyristynyt ja kärjestään kaksiliuskainen. Emissä on kaksi riippuvaa siemenaihetta. Hedelmä on kuiva ja yksisiemeninen luumarja, siemenessä on lisäke (karunkula), kirjava siemenvaippa ja tanniinipitoinen siemenkuori. Alkio on pitkä ja käyristynyt sekä sijaitseen siemenessä enemmän tai vähemmän poikittain. Sirkkalehdet ovat herttamaisia tai pyöreähköjä. Kromosomiluku n = 16.


title: Aextoxicaceae

text: Ennen asemansa selkiintymistä Berberidopsidales-lahkon toisena heimona, "Aextoxicon" heittelehti systemaattisesta yhteydestä toiseen. Cronquist (1981) sijoitti sen hyvin epäyhtenäiseen lahkoonsa Celastrales, Takhtajan (1997) taas lahkoon Euphorbiales. Suku on yhdistetty joskus myös Saxifragales-lahkoon.


title: Pirate Storm

text: Pirate Storm on ilmainen verkkoselaimella pelattava merirosvopeli. Pelissä pelaajan täytyy ohjata laivaa. Alussa on opastila missä kerrotaan pelin perusasioita. Pelin alussa pelaajalla on sluuppi, joka on laivoista halvin. Laivojen aseistuksena on harppuunoita hirviöitä varten ja tykkejä muita merirosvoja ja pelaajia varten. Hirviöitä ja muita merirosvoja tappamalla saa rahaa, kokemusta ja usein myös kuulia ja harppuunoita.


title: Berberidopsidaceae

text: Berberidopsidaceae on kasviheimo, joka kuuluu koppisiemenislahkoon Berberidopsidales. Siinä on kaksi sukua ja kolme lajia, jotka kasvavat Chilessä ja Itä-Australiassa.


title: Berberidopsidaceae

text: Kasvit ovat ainavihantia, puuvartisia ja lamoavia. Lehtiasento on kierteinen. Lehdet ovat korvakkeettomat ja toisinaan piikkihampaiset. Suonitus on kouramainen, ja suonet kulkevat suoraan lavan reunan piikkeihin, jos niitä on. Kukinto on varsipäätteinen eli terminaalinen, ja kukan kehälehdet sijaitsevat kierteisesti; niitä on 9–15, tavallisesti 12 ja ne ovat uloimpia lukuun ottamatta terämäisiä. Verhiö ja teriö voivat olla myös selvästi erillisiä. Kukan mesiäiskehrä on liuskoittunut. Heteitä on vähintään kuusi, ja ne sijaitsevat kiehkuroissa tai epäsäännöllisesti. Palhot ovat lyhyet, ja ponnet sijaitsevat syvällä lokerositeen suojissa; lokeroside on kärjestään pidentynyt. Kehänpäällinen sikiäin koostuu kolmesta tai viidestä emilehdestä, ja sen päässä on tukeva vartalo ja toisinaan hieman liuskoittunut luotti. Siemenaiheet kiinnittyvät laitaistukkaan ja niitä on sikiäimessä kuusi tai kymmenen. Hedelmä on marja, jonka päässä on jäljellä emiön vartalon tyvi.


title: Berberidopsidaceae

text: Aikaisemmin Berberidopsidaceae vietiin Flacourtiaceae-heimoon tai omana heimonaan Violales-lahkoon laitaistukoittensa vuoksi. Flacourtiaceae-heimo on nykyisessä fylogeneettisessä luokittelussa hävinnyt ja sen sisältämät suvut on viety sukulaisheimoihin ja kaksi sukua tähän heimoon, joka yhdessä heimon Aextoxicaceae kanssa muodostaa lahkon Berberidopsidales.


title: Berberidopsidaceae

text: Heimon sukuja on kaksi:


title: Juomateollisuus

text: Juomateollisuus on yksi elintarviketeollisuuden alue. Juomateollisuuden juuret ulottuvat vuoteen 1810, jolloin Yhdysvaltain ensimmäinen patentti myönsi luvan mineraaliveden valmistukseen. Ensimmäiset soodavedet pullotettiin puolestaan vuonna 1835 Yhdysvalloissa. Ensimmäisen nykypäivänäkin tunnetun virvoitusjuoman, Dr Pepperin valmistus aloitettiin vuonna 1885 Wacossa, Teksasissa.


title: Juomateollisuus

text: Juomateollisuus ja siihen liittyvä teknologia on perinteisesti alue, jossa on tarkka ja erityisen korkea hygieniavaatimus. Luotettavaa hygieniaa tarvitaan kyseisessä teollisuudessa ylläpitämään laatukriteeriä ja lopputuotteen varastoimiskestävyyttä tuotteen tyypistä huolimatta. Juomateollisuuden osa-alueisiin kuuluu virvoitusjuomat, pullotetut vedet, energiajuomat, urheilujuomat, maitotuotteet, kahvit ja tee-aiheiset tuotteet, ravitsemukselliset juomat sekä alkoholijuomat.


title: Hippobotos

text: Hippobotos (; toimi n. 200 eaa.) oli antiikin kreikkalainen filosofian ja filosofisten koulukuntien historioitsija.


title: Hippobotos

text: Diogenes Laertios käytti Hippobotosta lähteenään ja lainaa tämän teoksia usein. Diogeneen mukaan Hippobotos kirjoitti teokset "Koulukunnista" (, "Peri haireseōn") ja "Filosofien luettelo" (, "Tōn filosofōn anagrafē"). Nämä saattavat kuitenkin olla sama teos.


title: Hippobotos

text: Hippobotos käsitteli kreikkalaisia filosofeja alkaen Kreikan seitsemästä viisaasta ja Pythagoraasta, ja päättyen Krateeseen, Menedemokseen ja Zenoniin. Hippobotoksen teos sisälsi sekä elämäkerrallisia tietoja filosofeista että kuvauksia heidän opeistaan. Teos sisälsi muun muassa luettelon Zenonin ja Timonin oppilaista. Sisällöstä voidaan päätellä, että Hippobotos kirjoitti 200- tai 100-luvulla eaa.


title: Hippobotos

text: Diogenes Laertioksen mukaan Hippobotos kieltäytyi sisällyttämästä kyynistä, elealaista ja dialektista koulukuntaa teokseensa "Koulukunnista".


title: Poliisiväkivalta

text: Poliisiväkivalta tarkoittaa poliisin liiallista voimankäyttöä. Poliisiväkivalta on useimmiten fyysistä voimankäyttöä, mutta se voi olla myös verbaalisia hyökkäyksiä tai psykologista häirintää. Amnestyn mukaan poliisiväkivalta on yleistä useissa maissa, myös niissä maissa joissa poliisiväkivallasta joutuu syytteeseen. Poliisiväkivalta on yksi muoto poliisin virkavirheistä. Muita virkavirheitä ovat muun muassa laittomat pidätykset, uhkailu, rodullinen profilointi, laiton valvonta ja tarkkailu, seksuaalinen hyväksikäyttö ja poliisin korruptio.


title: Poliisiväkivalta

text: Poliisiväkivalta (eng. "police brutality") käsitettä käytti ensimmäisenä "The New York Times" sanomalehti vuonna 1893 kertoessaan tapahtumasta, jossa poliisi pahoinpiteli siviilin. Poliisiväkivalta oli laajamittaista länsimaissa 1900-luvun alkupuolen työläismielenosoituksissa. Poliisiväkivaltaa on käytetty myöhemmin massiivisesti esimerkiksi Soweton mellakoissa, jossa poliisi avasi tulen rauhanomaista nuorten mielenosoitusta kohti tappaen kolme. Tapahtuma käynnisti laajojen mielenosoitusten sarjan jotka poliisi taltutti avaamalla tulen mielenosoittajia kohti. Yhteensä poliisi tappoi 176 nuorta. Amnesty Internationalin vuoden 2007 vuosiraportin mukaan poliisiväkivaltaa esiintyy myös 2000-luvulla laajamittaisesti useissa valtioissa, pahin tilanne on kuitenkin autoritaarisissa valtioissa.


title: Poliisiväkivalta

text: Poliisiväkivalta on Suomessa virkarikos, lisäksi poliisiväkivallasta tuomitaan teon mukaan. Esimerkiksi pahoinpitelytapauksissa syyte on virkavelvollisuuden rikkominen ja pahoinpitely. Epäillyt virkarikokset tutkii toisen paikkakunnan poliisilaitos ja tutkinnanjohtajana toimii poliisin sijaan syyttäjä. Poliisilain 27 § mukaan: ""Poliisimiehellä on virkatehtävää suorittaessaan oikeus vastarinnan murtamiseksi, henkilön paikalta poistamiseksi, kiinniottamisen toimittamiseksi, vapautensa menettäneen pakenemisen estämiseksi, esteen poistamiseksi taikka välittömästi uhkaavan rikoksen tai muun vaarallisen teon tai tapahtuman estämiseksi käyttää sellaisia tarpeellisia voimakeinoja, joita voidaan pitää puolustettavina. Voimakeinojen puolustettavuutta arvioitaessa on otettava huomioon tehtävän tärkeys ja kiireellisyys, vastarinnan vaarallisuus, käytettävissä olevat voimavarat sekä muut tilanteen kokonaisarvosteluun vaikuttavat seikat.""


title: Poliisiväkivalta

text: Suomessa tehdään vuosittain noin 300–400 rikosilmoitusta poliisien tekemistä virkarikoksista. Ilmoituksista vain osa liittyy poliisiväkivaltaan ja tuomioistuimiin asti ilmoituksista etenee vain muutama.


title: Humalan henki

text: Humalan henki, eli, Juomatapojen tarina on Ari Turusen kirja vuodelta 1999.


title: Akaniaceae

text: Akaniaceae on kasviheimo, joka kuuluu lahkoon Brassicales. Siihen kuuluu vain kaksi lajia. "Bretschneidera sinensis" kasvaa Lounais-Kiinassa ja siihen rajoittuvissa Vietnamin osissa sekä Taiwanissa. "Akania bidwillii" on itäaustralialainen.


title: Akaniaceae

text: Molemmat lajit ovat puita, toinen kausi- ja toinen ikivihanta. Lehdet ovat päätöpariset, lehdykän laita on piikikäs - hampainen tai ehyt. Lehdykän ruoti on turvonnut tai nivelikäs. Kukinto on tavallisesti haaraton. Verholehdet ovat kasvaneet yhteen vaihtelevissa määrin, ja terälehdet ovat toisinaan nupussa kierteisesti (kontortteja). Heteitä on kahdeksan tai kolme, harvoin neljä. Kukassa voi olla mesiäinen. Emin luotti on pieni ja kolmeliuskainen. Siemenaiheessa on kaksi usean solukerroksen paksuista kalvoa eli integumenttia ja sen varsi voi olla luokkimaisesti taipunut. Hedelmä on liiteluomainen kota. Paksukuorisessa siemenessä on toisinaan runsas endospermi ja alkiossa on kookkaat alkeis- eli sirkkalehdet. Kromosomiluku n = 9 ("Bretschneidera").


title: Tuorejuusto

text: Tuorejuusto on kypsyttämättömänä nautittavaksi tarkoitettu juusto. Se on tavallisesti valkoista ja pehmeää. Toisin kuin muuntyyppisiä juustoja valmistettaessa, tuorejuuston valmistuksessa maidosta sen kiinteytyessä juustomassaksi erottuvaa nestettä eli heraa ei poisteta kokonaan, mikä tekee tuorejuustoista pehmeitä ja kosteita.


title: Tuorejuusto

text: Tuorejuustoja on valmistettu teollisesti 1800-luvulta lähtien. Ne pakataan yleensä suljettuihin muovirasioihin.


title: Tuorejuusto

text: Tuorejuustoja ei kypsytetä, ja niiden painosta 80 prosenttia on vettä. Täys- ja puolirasvaisiin tuorejuustoihin lisätään valmistuksessa kermaa. Tuorejuustosta voidaan valmistaa raejuustoa kuumentamalla, jolloin juuston proteiini tiivistyy pieniksi rakeiksi, minkä jälkeen juusto huuhdellaan kylmällä vedellä.


title: Tuorejuusto

text: Tuorejuuston maku on hapahko, ja sen rasvapitoisuus vaihtelee. Tuorejuustoa voi levittää leivän päälle tai laittaa esimerkiksi lämpimiin ruokiin, kakkuihin, salaatteihin tai kohokkaisiin.


title: Moringaceae

text: Moringakasvit ("Moringaceae") on kasviheimo, joka kuuluu lahkoon Brassicales. Sukuja heimossa on vain yksi, moringat ("Moringa"), ja sen 12 lajia kasvavat Intiasta Afrikkaan ulottuvalla alueella ja Madagaskarissa. Ceyloninmoringaa ("Moringa oleifera") viljellään melko laajalti.


title: Moringaceae

text: "Moringa"-lajit ovat kausivihantia puuvartiskasveja, melko usein tukevavartisia pensaita tai puita. Lehdet tuoksuvat epämiellyttäviltä murskattuina; ne ovat kierteisasentoisia, päätöparisia, 1-3 kertaan lehdykkäisiä. Niiden kannassa ja nivelissä on huomiota herättävät rauhaset. Kukat ovat usein selvästi vinosti vastakohtaisia ja muistuttavat hernekasvien perhomaisia kukkia. Heteitä on viisi. Hedelmä on pitkä, kapea, kolmesta emilehdestä muodostunut, kolmesärmäinen ja kotamainen.


title: Moringaceae

text:
"Moringalla" on lukuisia käyttösovelluksia maataloudessa. Puille tyypillisesti sen juuret kuohkeuttavat maaperää ja parantavat veden sitoutumista. Tästä syystä moringaa käytetään mm. aavikoitumisen estämiseksi. Moringan lehtien ravintoarvot ovat erinomaiset; 100 grammaa moringan lehtiä sisältää 8,3 g proteiineja, 434 mg kalsiumia, 404 mg kaliumia, 738 μg A-vitamiinia, 164 mg C-vitamiinia.
Moringan siemenistä puristettua proteiinia voidaan käyttää myös antibakteerisena höydytteenä vedenpuhdistuksessa.


title: Kansojen oikeus

text: Kansojen oikeus () on John Rawlsin vuonna 1999 ilmestynyt kansainvälisiä suhteita käsittelevä kirja.


title: Uudet kaupungit Suomessa

text: Uudet kaupungit olivat vuosina 1960–1976 kauppalasta kaupungiksi muutettuja Suomen kuntia. Tämä kuntamuoto luotiin vuonna 1959 säädetyllä lailla, jolla mahdollistettiin kauppalan muuttaminen kaupungiksi niin, ettei sille tullut kaikkia vanhojen kaupunkien rasituksia, mutta vanhojen kaupunkien asema ei laista muuttunut. Kaupungeille kertyneet rasitukset olivat aiheuttaneet sen, että sen jälkeen, kun Lahti muuttui epäitsenäisestä kauppalasta kaupungiksi vuonna 1905, ei kaupunkeja syntynyt Suomeen yhtään ennen vuonna 1959 säädettyä lakia. Uusien kaupunkien asema erosi vanhojen kaupunkien asemasta muun muassa niin, että niissä ei ollut raastuvanoikeutta, kaupunginviskaalia, maistraattia (maistraatti tarkoitti eri asiaa kuin nykyään) eikä kaupunginvoutia. Maistraatin sijasta niissä oli järjestysoikeus, tosin osasta niistä tehtävistä, jotka vanhoissa kaupungeissa hoiti maistraatti, hoiti uusissa kaupungeissa lääninhallitus. Näitä olivat muun muassa ulosottoon liittyvät asiat. Uudet kaupungit kuuluivat tuomiokuntaan. Samaan tapaan Ruotsissakaan ei ollut raastuvanoikeuksia eikä maistraattia vuodesta 1910 perustetuissa kaupungeissa (sitä vanhempien kaupunkien osalta ne puuttuivat myös Borgholmista ja Haaparannasta). Uusien kaupunkien poliisilaitos oli valtiollinen (vanhoissa kaupungeissa kunnallinen). Uudet kaupungit syntyivät siten, että kauppala muutettiin kaupungiksi yleensä sellaisenaan. Vuonna 1973 Kemijärven ja Lieksan tapauksessa kauppalaan liitettiin lisäksi samalla ympäröivä maalaiskunta.


title: Uudet kaupungit Suomessa

text: Nimitys ei ole virallinen, eikä sitä ole lainsäädännössä määritelty koskaan. Se esiintyy useimmiten muodossa "niin sanotut uudet kaupungit". Tapahtumasta, jossa Suomen kaupunkien määrä nousi ensimmäistä kertaa sitten vuoden 1905, julkaistiin violetti 30 markan arvoinen postimerkki "Kuusi uutta kaupunkia", 2. tammikuuta 1960. Postimerkin painos oli 3 000 000 kappaletta.


title: Javier Salinas Viñals

text: Javier Salinas Viñals (s. 23. tammikuuta 1948 Valencia) on espanjalainen roomalaiskatolinen piispa. Hänet vihittiin papiksi 23. kesäkuuta 1974 ja nimitettiin Ibizan hiippakunnan johtoon 26. toukokuuta 1992. Piispaksi vihkiminen seurasi 6. syyskuuta. Pääkonsekraattorina toimi Mario Tagliaferri, jota avustivat Angel Suquía Goicoechea ja Rafael Sanus Abad.


title: Javier Salinas Viñals

text: Salinas Viñals sai 5. syyskuuta 1997 nimityksen Tortosan piispaksi.


title: Jack Butland

text: Jack Butland (s. 10. maaliskuuta 1993 Bristol, Englanti, Britannia) on englantilainen jalkapallomaalivahti, joka edustaa Englannin Valioliigassa pelaavaa Stoke Cityä.


title: Jack Butland

text: Butland liittyi vuonna 2007 Birmingham Cityn junioriakatemiaan. Hänen ensimmäinen ottelunsa seuran edustusjoukkueessa oli 18. elokuuta 2012 pelattu Englannin mestaruussarjan ottelu Charlton Athleticia vastaan. Kauden 2011–2012 hän pelasi lainapelaajana Englannin kakkosliigan Cheltenham Townissa. Tammikuussa 2013 Englannin Valioliigassa pelaava Stoke City hankki Butlandin 3,5 miljoonan punnan siirtosummalla. Hän jatkoi Birmingham Cityssä kauden 2012–2013 loppuun lainapelaajana.


title: Jack Butland

text: Butland nousi Stoke Cityn ykkösmaalivahdiksi kaudella 2015–2016, Asmir Begovićin siirryttyä kesällä 2015 Chelseaan. Kahden edeltävän kauden aikana Butland oli pelannut Stoke Cityssä yhteensä kuusi ottelua. Hän pelasi näiden kahden kauden aikana myös lainapelaajana Englannin mestaruussarjassa, joukkueinaan Barnsley, Leeds United ja Derby County.


title: Jack Butland

text: Butland valittiin 25. toukokuuta 2012 yllättäen Englannin joukkueeseen jalkapallon EM-kilpailuihin 2012. Hänet valittiin joukkueeseen kolmosmaalivahdiksi joukkueeseen aiemmin valitun John Ruddyn loukkaannuttua. Hän toimi Ison-Britannian joukkueen ykkösmaalivahtina vuoden 2012 kesäolympialaisissa ja pelasi ensimmäisen ottelunsa Englannin A-maajoukkueessa 25. elokuuta 2012 ystävyysottelussa Italiaa vastaan. Hänestä tuli nuorin Englannin A-maajoukkueessa pelannut maalivahti.


title: Jack Butland

text: Butland on pelannut myös Englannin nuorisomaajoukkueissa. Vuonna 2010 hän oli voittamassa alle 17-vuotiaiden Euroopan-mestaruutta.


title: Tadeusz Werno

text: Tadeusz Werno (s. 4. elokuuta 1931 Kaźmierz) on puolalainen roomalaiskatolinen piispa. Hänet vihki papiksi Michał Klepacz 24. kesäkuuta 1956, ja hänet nimitettiin Koszalin-Kołobrzegin hiippakunnan vihkipiispaksi sekä Zattaran titulaaripiispaksi 22. maaliskuuta 1974. Piispaksi vihkiminen seurasi 25. toukokuuta. Pääkonsekraattorina toimi Stefan Wyszyński, jota avustivat Antoni Baraniak ja Ignacy Ludwik Jeż.


title: Tadeusz Werno

text: Werno jäi eläkkeelle 22. syyskuuta 2007.


title: Islannin ilmavalvonta

text: Islannin ilmavalvonta, Icelandic Air Policing, on Baltian ilmavalvonnan tapainen järjestely, jossa Nato-maat ottavat ilmavalvontaansa jäsenvaltion, jolla ei ole omaa hävittäjäilmatorjuntaa. Ilmavalvonta on kevyttä vähäisin hävittäjävoimin tapahtuvaa valvontaa, jossa tunnistetaan ilmatilaa loukkaavia lentokoneita.


title: Islannin ilmavalvonta

text: Syy Islannin ilmavalvonnan aloittamiseen ohjelmana oli se, että Yhdysvallat vetäytyi Islannista, jolloin maalle ei jäänyt hävittäjäilmavalvontaa. Ohjelma alkoi toukokuussa 2008 ja sen poliittinen syy oli Islannin hallituksen pyyntö yhdysvaltalaisten vetäytymisen vuoksi.


title: Islannin ilmavalvonta

text: Hävittäjät eivät ole yhtäjaksoisesti Islannissa, vaan väliin jää valvomattomiakin kuukausia. Suomen osalta Islannin ilmavalvontaan osallistumista selvitetään.


title: Mathieu Debuchy

text: Mathieu Debuchy (s. 28. heinäkuuta 1985 Fretin, Nord-Pas-de-Calaisin alue, Ranska) on ranskalainen jalkapalloilija, pelipaikaltaan oikea puolustaja. Hän edustaa Ranskan Ligue 1:ssä pelaavaa AS Saint-Étienneä. Mathieu Debuchyn pelityyli on nousta hanakasti mukaan hyökkäyksiin ja palata tarvittaessa nopeasti puolustamaan.


title: Mathieu Debuchy

text: Debuchy edusti vuodet 2003–2012 kasvattajaseuraansa Lilleä, jonka paidassa hän voitti Ranskan liiga- ja cup-mestaruudet kaudella 2010–2011. Joulukuun lopussa 2012 hänen kerrottiin siirtyvän 5,5 miljoonan punnan siirtosummalla Englannin Valioliigaan Newcastle Unitediin.


title: Mathieu Debuchy

text: Debuchy siirtyi Englannin Valioliigassa pelaavaan Arsenaliin kauden 2013–2014 kauden päätteeksi 15 miljoonan euron siirtosummalla. Hän pystyi pelaamaan kaudella 2014–2015 vain kymmenen liigaottelua nilkka- ja olkapäävammojen vuoksi. FA Cupissa, jonka Arsenal voitti, hän pelasi vain välieräottelussa. Debuchyn peliaika Arsenalissa jäi vähäiseksi loukkaantumisten myötä. Debuchy ei pystynyt haastamaan pelipaikalla hyvin esiintynyttä Héctor Belleríniä ykköskokoonopanossa. Helmikuun alussa 2016 hän siirtyi loppukauden mittaisella lainasopimuksella Girondins Bordeaux'hon. Tämän jälkeen hän pelasi jälleen Arsenalissa kunnes siirtyi tammikuussa 2018 Saint-Étienneen.


title: Mathieu Debuchy

text: Debuchy pelasi ensimmäisen ottelunsa Ranskan maajoukkueessa Albaniaa vastaan lokakuussa 2011. Ensimmäisen maalinsa hän teki Islantia vastaan toukokuussa 2012. Hän pelasi neljä ottelua sekä EM-kilpailuissa 2012 että MM-kilpailuissa 2014.


title: Roland Pierre DuMaine

text: Roland Pierre DuMaine (s. 2. elokuuta 1931 Paducah) on yhdysvaltalainen roomalaiskatolinen piispa. Hänet vihittiin papiksi San Franciscon arkkihiippakuntaan 15. kesäkuuta 1957 ja nimitettiin sen vihkipiispaksi sekä Sardan titulaaripiispaksi 24. huhtikuuta 1978. Piispaksi vihkiminen seurasi 29. kesäkuuta. Pääkonsekraattorina toimi John Raphael Quinn, jota avustivat Joseph Thomas McGucken ja William Joseph McDonald.


title: Roland Pierre DuMaine

text: DuMaine sai 27. tammikuuta 1981 nimityksen San Jose in Californian piispaksi, jonka virkaan hänet asetettiin 18. maaliskuuta 1981 ja jona hän toimi, kunnes erosi tehtävistään 27. marraskuuta 1999.


title: Mapou Yanga-Mbiwa

text: Mapou Yanga-Mbiwa (s. 15. toukokuuta 1989 Bangui, Keski-Afrikan tasavalta) on ranskalainen jalkapalloilija, pelipaikaltaan puolustaja. Hän on edustanut ranskalaisseura Montpellieriä, Englannin Valioliigan Newcastle Unitedia, italialaista AS Romaa sekä vuodesta 2015 ranskalaista Olympique Lyonnais'ta.


title: Robert Anthony Brucato

text: Robert Anthony Brucato (14. elokuuta 1931 New York – 7. marraskuuta 2018) oli yhdysvaltalainen roomalaiskatolinen piispa. Hänet vihki papiksi New Yorkin arkkihiippakuntaan Francis Joseph Spellman 1. kesäkuuta 1957, ja hänet nimitettiin sen vihkipiispaksi sekä Temunianan titulaaripiispaksi 30. kesäkuuta 1997. Piispaksi vihkiminen seurasi 25. elokuuta. Pääkonsekraattorina toimi John Joseph O'Connor, jota avustivat Patrick Joseph Thomas Sheridan ja Henry Joseph Mansell.


title: Robert Anthony Brucato

text: Brucato toimi vihkipiispana, kunnes jäi eläkkeelle 31. lokakuuta 2006.


title: Samuel Holmén

text:
Samuel Holmén (s. 28. kesäkuuta 1984 Annelund, Ruotsi) on ruotsalainen jalkapalloilija, pelipaikaltaan keskikenttäpelaaja.
Hän edustaa Turkin Superliigassa pelaavaa Fenerbahçea.


title: Hieronymus Herculanus Bumbun

text: Hieronymus Herculanus Bumbun (s. 5. elokuuta 1937) on indonesialainen roomalaiskatolinen arkkipiispa. Hänet vihittiin kapusiinien papiksi 27. heinäkuuta 1967, ja hänet nimitettiin Pontianakin arkkihiippakunnan vihkipiispaksi sekä Capran titulaaripiispaksi 19. joulukuuta 1975. Piispaksi vihkiminen seurasi 27. toukokuuta 1976. Pääkonsekraattorina toimi Justinus Darmojuwono, jota avustivat Gabriel Willem Sillekens ja Alfred Gonti Pius Datubara.


title: Hieronymus Herculanus Bumbun

text: 26. helmikuuta 1977 Bumbun sai nimityksen Pontianakin arkkipiispaksi. Tämän tehtävän ohella hän on toiminut vuosina 1982–1990 myös Sanggaun apostolisena hallitsijana.


title: Mikael Antonsson

text: Mikael Antonsson (s. 31. toukokuuta 1981 Sillhövda, Karlskrona, Ruotsi) on ruotsalainen jalkapalloilija, pelipaikaltaan puolustaja. Hän edustaa Italian Serie A:ssa pelaavaa Bolognaa.


title: Richard John Garcia

text: Richard John Garcia (24. huhtikuuta 1947 San Francisco – 11. heinäkuuta 2018) oli yhdysvaltalainen roomalaiskatolinen piispa. Hänet vihittiin papiksi 13. toukokuuta 1973 ja nimitettiin Sacramenton hiippakunnan vihkipiispaksi sekä Baparan titulaaripiispaksi 25. marraskuuta 1997. Piispaksi vihkiminen seurasi 28. tammikuuta 1998. Pääkonsekraattorina toimi William Kenneth Weigand, jota avustivat John Raphael Quinn ja Roland Pierre DuMaine.


title: Richard John Garcia

text: Garcia sai 19. joulukuuta 2006 nimityksen Monterey in Californian piispaksi, ja hänet asetettiin tähän virkaan 30. tammikuuta 2007.


title: Mario Mandžukić

text: Mario Mandžukić (s. 21. toukokuuta 1986 Slavonski Brod, Jugoslavia) on kroatialainen jalkapalloilija, pelipaikaltaan hyökkääjä. Hän edustaa Italian pääsarjassa pelaavaa Juventusta.


title: Mario Mandžukić

text: Maajoukkuetasolla Mandžukić edusti vuosina 2007–2018 Kroatian maajoukkuetta, jossa teki 89 ottelussa 33 maalia. Hän teki itsensä tunnetuksi varsinkin vuoden 2012 EM-kisojen kahdessa ensimmäisessä ottelussa, joissa hän viimeisteli 3 maalia.


title: Mario Mandžukić

text: Mandžukić aloitti junioriuransa vuonna 1992 TSF Ditzingenissä, Ditzingenissä, Etelä-Saksassa lähellä Stuttgartia. Vuonna 1996 hän siirtyi NK Marsoniaan, jossa jatkoi junioriuraansa. Heinäkuusta 2003 kesäkuuhun 2004 hän pelasi lainalla Željezničar Slavonski Brodissa. Vuonna 2004 Mandžukić pelasi ensimmäiset ammattilaisottelunsa Marsoniassa. Heinäkuussa 2005 Mandžukić siirtyi NK Zagrebiin vapaalla siirrolla. Hän pelasi NK Zagrebissa heinäkuuhun 2007 asti. NK Zagrebissa Mandžukić teki 51 ottelussa 14 maalia.


title: Mario Mandžukić

text: Mandžukić siirtyi NK Dinamo Zagrebin 1. heinäkuuta 2007. NK Dinamo Zagreb korvasi Mandžukićilla Arsenaliin siirtyneen Eduardo da Silvan. Mandžukićin siirtosumma oli 1,3 miljoonaa euroa. Mandžukić auttoi joukkueensa heti ensimmäisellä kaudellaan UEFA-cupin lohkovaiheeseen tehtyään kaksi maalia AFC Ajaxia vastaan toisessa osaottelussa. Kauden 2007–08 päätteeksi Dinamo Zagreb voitti Kroatian mestaruuden sekä Kroatian cupin. Mandžukić teki 12 maalia 29 ottelussa. Seuraavalla kaudella Mandžukić nousi joukkueensa parhaaksi hyökkääjäksi ja voitti Kroatian ykkösliigan maalikuninkuuden 15 maalillaan 28 ottelussa. Hän teki myös 3 maalia UEFA-cupissa, ja Dinamo Zagreb uusi sekä Kroatian mestaruutensa että cupmestaruutensa. Viimeisellä kaudellaan 2009–10 Dinamo Zagrebissa Mandžukić teki Kroatian liigassa 14 maalia 24 ottelussa. Dinamo Zagreb voitti kolmannen kerran peräkkäin Kroatian mestaruuden.


title: Mario Mandžukić

text: 16. heinäkuuta 2010 Mandžukić siirtyi VfL Wolfsburgiin 7,5 miljoonan euron siirtosummalla. Edin Džekon siirryttyä Mancehster Cityyn tammikuussa 2011 Mandžukić nousi Wolfsburgin tärkeimmäksi hyökkääjäksi. Hän viimeisteli ensimmäisellä kaudellaan 8 maalia 24 ottelussa. Seuraavalla kaudella hän oli joukkueensa paras maalintekijä 12 maalillaan 32 ottelussa.


title: Mario Mandžukić

text: FC Bayern München kiinnostui Mandžukićista hänen pelattuaan hyvin Puolan ja Ukrainan EM-kilpailuissa. 27. kesäkuuta 2012 Mandžukić siirtyi müncheniläisseuraan 13 miljoonan euron siirtosummalla. Münchenissä Mandžukić voitti heti ensimmäsellä kaudellaan Mestarien liigan, Bundesliigan, Saksan cupin sekä DFL-Supercupin. Hän teki Mestarien liigan loppuottelun ensimmäisen maalin. Seuraavalla kaudella Bayern München uusi Bundesliigan ja Saksan cupin voitot, mutta hävisi Mestarien liigan välierissä Real Madridille.


title: Mario Mandžukić

text: 10. heinäkuuta Mandžukić siirtyi Atlético Madridiin 22 miljoonan euron siirtosummalla tehden neljän vuoden sopimuksen madridilaisseuran kanssa. Hän teki ensimmäisellä kaudellaan 12 maalia 28 ottelussa. Hän voitti Atléticossa Supercopa de Españan Kesäkuussa 2015 Juventus ilmoitti ostaneensa Mandžukićin 19 miljoonan euron siirtosummalla.


title: Mario Mandžukić

text: Mandžukić on edustanut Kroatian nuorten maajoukkueita useissa ikäluokissa. Ensimmäisen ottelunsa miesten maajoukkueessa Mandžukić pealsi 17. marraskuuta 2007 Makedoniaa vastaan vuoden 2008 EM-karsintaottelussa. Ensimmäisen maalinsa Mandžukić teki 10. syyskuuta 2010 Englantia vastaan .


title: Mario Mandžukić

text: Mandžukić edusti Kroatiaa EM-kilpailuissa 2012. Hän teki turnauksen alkulohkossa kolme maalia, joista kaksi Irlantia ja yhden Italiaa vastaan. Kroatia jäi lohkossaan kolmanneksi ja karsiutui näin jatkosta. Mandžukić oli jaetusti turnauksen paras maalintekijä. MM-kilpailuissa 2014 Mandžukić teki kaksi maalia Kamerunia vastaan. Kroatia sijoittui alkulohkossaan kolmanneksi ja karsiutui näin jatkosta.


title: Mario Mandžukić

text: MM-kilpailuissa 2018 Kroatia voitti hopeaa ja kisojen jälkeen elokuussa 2018 hän ilmoitti lopettavansa maajoukkueessa. Hän on 33 maalillaan maansa kaikkien aikojen toiseksi paras maalintekijä Davor Sukerin (45) jälkeen.


title: Mario Mandžukić

text: "Tilanne 30. heinäkuuta 2015"


title: Ivan Strinić

text: Ivan Strinić (s. 17. heinäkuuta 1984 Split, Jugoslavia) on kroatialainen jalkapalloilija, pelipaikaltaan puolustaja. Hän edustaa Italian Serie A:ssa pelaavaa SSC Napolia. Hän on pelannut Kroatian maajoukkueessa 33 ottelua tekemättä niissä yhtäkään maalia.


title: Josu Iriondo

text: Josu Iriondo (s. 19. joulukuuta 1938 Legazpi) on espanjalaissyntyinen roomalaiskatolinen piispa. Hänet vihittiin papiksi San Sebastiánin hiippakuntaan 23. joulukuuta 1962 ja inkardinoitiin New Yorkin arkkihiippakuntaan Yhdysvaltoihin vuonna 1994.


title: Josu Iriondo

text: Iriondo sai 30. lokakuuta 2001 nimityksen New Yorkin vihkipiispaksi ja Altonin titulaaripiispaksi. Piispaksi vihkiminen seurasi 12. joulukuuta. Pääkonsekraattorina toimi Edward Michael Egan, jota avustivat Henry Joseph Mansell ja Robert Anthony Brucato. Iriondo jäi eläkkeelle 1. helmikuuta 2014.


title: Josu Iriondo

text: Iriondo opiskeli Paavillisessa gregoriaanisessa yliopistossa, ja hän on toiminut kirkon karismaattisen uudistusliikkeen johdossa.


title: Tomislav Dujmović

text: Tomislav Dujmović (s. 26. helmikuuta 1981 Zagreb, Kroatia) on kroatialainen jalkapalloilija, pelipaikaltaan puolustava keskikenttäpelaaja. Hän edustaa Kroatian pääsarjassa pelaavaa RNK Splitiä. Dujmović on pelannut Kroatian maajoukkueessa 19 ottelua tekemättä niissä yhtäkään maalia.


title: Ivan Perišić

text:
Ivan Perišić (s. 2. helmikuuta 1989 Split, Jugoslavia) on kroatialainen jalkapalloilija, pelipaikaltaan keskikenttäpelaaja. Perišić perustaa Italian Serie A:ssa pelaavaa Inter Milan. Perišić on pelannut Kroatian maajoukkueessa 38 ottelua tehden niissä 10
maalia. 2015 Perišić siirtyi italialaiseen Interiin.


title: Ivan Perišić

text: Borussia Dortmund


title: Ivan Perišić

text: VfL Wolfsburg


title: Domagoj Vida

text: Domagoj Vida (s. 29. huhtikuuta 1989 Osijek, Jugoslavia) on kroatialainen jalkapalloilija, pelipaikaltaan puolustaja. Hän edustaa Ukrainan valioliigassa pelaavaa Dynamo Kiovaa. Vida on pelannut Kroatian maajoukkueessa 29 ottelua tehden niissä yhden maalin.


title: Anthony Olubunmi Okogie

text: Anthony Olubunmi Okogie (s. 16. kesäkuuta 1936 Lagos) on nigerialainen roomalaiskatolinen arkkipiispa ja yksi kirkkonsa kardinaaleista. Hänet vihki papiksi Lagosin arkkihiippakuntaan John Kwao Amuzu Aggey 11. joulukuuta 1966, ja hänet nimitettiin Oyon hiippakunnan vihkipiispaksi sekä Masculan titulaaripiispaksi 5. kesäkuuta 1971. Piispaksi vihkiminen seurasi 29. elokuuta. Pääkonsekraattorina toimi Owen McCoy, jota avustivat Anthony Saliu Sanusi ja Alexius Obabu Makozi.


title: Anthony Olubunmi Okogie

text: Okogie nimitettiin 19. syyskuuta 1972 Lagosin vihkipiispaksi ja 13. huhtikuuta 1973 sen arkkipiispaksi, jona hän toimi, kunnes jäi eläkkeelle 25. toukokuuta 2012.


title: Anthony Olubunmi Okogie

text: Okogie ylennettiin kardinaaliksi 21. lokakuuta 2003, jolloin hänet nimitettiin Beata Vergine Maria del Monte Carmelo a Mostaccianon kardinaalipapiksi. Hänet asetettiin kardinaalipapiksi 22. toukokuuta 2004. Hän osallistui vuoden 2005 konklaaviin.


title: EXO

text: Exo (tyyliteltynä EXO) on kiinalais-eteläkorealainen yhtye, jonka perusti SM Entertainment vuonna 2011 Soulissa. Exo on jaettu kahteen eri ryhmään; Exo-K ja Exo-M. Exo-K laulaa kappaleet koreaksi ja Exo-M mandariinikiinaksi. Yhtyeeseen kuului alun perin 12 jäsentä, mutta kolme jäsenistä on lähtenyt. Tällä hetkellä Exossa on 9 jäsentä. Yhtyeen nimi tulee englannin kielen sanasta exoplanet, joka tarkoittaa aurinkokuntamme ulkopuolella olevaa planeettaa. Yhtyeen fanikerho on Exo-L, ja nimi on lyhenne Exo Lovesta. L on myös aakkosissa kirjainten K (Exo-K) ja M (Exo-M) välissä.


title: EXO

text: Toukokuussa 2014 Exo-M:n johtaja Kris vaati SM Entertainmentia mitätöimään hänen sopimuksensa, ja erosi yhtyeestä. Saman vuoden lokakuussa toinen Exo-M:n jäsen, Luhan, teki samoin ja päätti jättää Exon. Vuoden 2015 alussa myös Taon huhuttiin olevan lähdössä ja toukokuun lopussa SM Entertainment julkaisi tiedotteen jossa se kertoi ettei asiasta ole päätöstä.


title: EXO

text: Yhtyeen debyytti EP Mama (2012) ja studioalbumi XOXO (2013) ovat myyneet maailmanlaajuisesti yli 1,5 miljoonaa kappaletta. XOXO:n ilmestyttyä Exosta tuli sekä nuorin poikabändi, joka on voittanut "Vuoden albumi" -palkinnon Mnet Asian Music Awards -gaalassa, että nopeimmin myyvä K-pop-artisti 12 vuoteen. Vuodesta 2012 lähtien yhtye on saanut yli viisikymmentä palkintoa.


title: Henry Joseph Mansell

text: Henry Joseph Mansell (s. 10. lokakuuta 1937 New York) on yhdysvaltalainen roomalaiskatolinen arkkipiispa. Hänet vihittiin papiksi New Yorkin arkkihiippakuntaan 19. joulukuuta 1962 ja nimitettiin sen vihkipiispaksi sekä Marazanaen titulaaripiispaksi 24. marraskuuta 1992. Piispaksi vihkiminen seurasi 6. tammikuuta 1993. Pääkonsekraattorina toimi paavi Johannes Paavali II, jota avustivat Giovanni Battista Re ja Justin Francis Rigali.


title: Henry Joseph Mansell

text: Mansell sai 18. huhtikuuta 1995 nimityksen Buffalon piispaksi, jonka virkaan hänet asetettiin 12. kesäkuuta. Hänet nimitettiin 20. lokakuuta 2003 Hartfordin arkkipiispaksi, ja tähän virkaan hänet asetettiin 18. joulukuuta.


title: James Patrick Keleher

text: James Patrick Keleher (s. 31. heinäkuuta 1931 Chicago, Illinois) on yhdysvaltalainen roomalaiskatolinen arkkipiispa. Hänet vihki papiksi Chicagon arkkihiippakuntaan Samuel Alphonsius Stritch 12. huhtikuuta 1958, ja hänet nimitettiin Bellevillen hiippakunnan johtoon 20. lokakuuta 1984. Piispaksi vihkiminen seurasi 11. joulukuuta. Pääkonsekraattorina toimi Joseph Louis Bernardin, jota avustivat William Michael Cosgrove ja Thomas Joseph Murphy.


title: James Patrick Keleher

text: Keleher sai 28. kesäkuuta 1993 nimityksen Kansas City in Kansasin arkkipiispaksi, jonka virkaan hänet asetettiin 8. syyskuuta. Hän erosi tehtävistään arkkihiippakunnan johdossa 15. tammikuuta 2005.


title: Formula Masters China

text: Formula Masters China (tunnettu aiemmin nimellä Formula Pilota China) on aasialainen moottoriurheilusarja. Sarja aloitettiin vuonna 2011. Sarja toimii yhdessä Euroopassa ajettavan Formula Abarth -sarjan kanssa. Sarjan kilpailuja ajetaan pääosin Kiinassa, mutta sen lisäksi ajetaan muun muassa Malesiassa, Taiwanissa ja Etelä-Koreassa. Pisteitä jaetaan kymmenelle parhaale kuljettajalle järjestyksessä 20, 15, 12, 10, 8, 6, 4, 3, 2, 1. Paalupaikan ajanut kuljettaja saa yhden lisäpisteen. Sarjan mestaruuden ovat voittaneet Mathéo Tuscher, Antonio Giovinazzi, Aidan Wright, James Munro ja Martin Rump.


title: Hallinnollinen taakka

text: Hallinnollinen taakka tai hallinnollinen kustannus tarkoittaa yritysten toimia, jotka ovat välttämättömiä vain lainsäädännön takia, mutta eivät reaalisesti. Esimerkiksi erilaiset ilmoitukset viranomaisille liittyen veroihin ja palkanmaksuun kuuluvat tähän kategoriaan. Samoin hallinnollista taakkaa ovat erilaiset kirjanpidot muun muassa rahaliikenteestä, vaarallisista tai luvanvaraisista aineista sekä varastoista.


title: Hallinnollinen taakka

text: Hallinnollinen taakka voi haitata merkittävästi yritysten varsinaista toimintaa ja vaikuttaa siten laajemminkin talouteen. Esimerkiksi maatalouden osalta uutisoidaan toistuvasti tuottajien väsymyksestä byrokratiaan, jonka hoitaminen haittaa varsinaisen tuotantotyön tekemistä. Yksityishenkilöiden osalta verrattaen yleistä on erilaisten sosiaaliturvahakemusten tarpeeton monimutkaisuus, joka mainitaan joskus ainoaksi syyksi sosiaaliturvan hakematta jättämiselle, vaikka henkilö olisi siihen täysin oikeutettu.


title: Hallinnollinen taakka

text: Suuret yritykset saattavat kannattaa hallinnollisen taakan kasvattamista, sillä taakka on suhteellisesti raskaampi pienemmille yrityksille. Hallinnollisen taakan kasvatus voi siis olla myös keino vähentää kilpailua. Yhdysvalloissa House Committee on Small Business kiinnittää huomiota siihen miten lainsäädäntö vaikuttaa pieniin yrityksiin ja yrittäjiin.


title: Hallinnollinen taakka

text: Helppo Hallinto - Sujuva Suomi palvelu


title: Herrgårdsost

text: Herrgårdsost on ruotsalainen lehmänmaidosta valmistettava puolikova juusto.


title: Herrgårdsost

text: Herrgårdsost-kiekko muistuttaa kärrynpyörää, ja se painaa 12–20 kilogrammaa. Juusto on vaaleankeltaista, ja siinä on herneen kokoisia koloja.


title: Herrgårdsost

text: Herrgårdsostin rasvapitoisuus on 28 prosenttia kuiva-aineesta. Sen maku on mieto ja pähkinäinen. Herrgårdsostia nautitaan usein leivän päällä ja joskus lämpimissä ruoissakin. Viiniksi sen kanssa sopii valkoviini.


title: Nilsen

text: Nilsen on muun muassa seuraavien henkilöiden sukunimi:


title: Alankomaiden terveydenhuoltouudistus

text: Terveydenhuoltouudistus astui Alankomaissa voimaan vuoden 2006 alusta. Uudistuksesta päätti pääministeri Jan Peter Balkenenden keskustaoikeistolainen hallitus, ja sen takana oli tarve hillitä kustannuksia huonontamatta kuitenkaan palveluiden laatua. Aiemmin Hollannin terveydenhuolto oli melko keskittynyttä julkiselle sektorille, ja julkisen sektorin sairausvakuutus maksettiin osana verotusta. Yksityiset vakuutukset olivat puolestaan hyvin kalliita. Vuoden 2006 alusta julkinen ja yksityinen sairausvakuutus yhdistettiin. Uusi vakuutus maksetaan erikseen ja on kaikille pakollinen, mutta hinnaltaan edullinen. Tutkimusten mukaan Alankomaissa terveydenhuollossa byrokratia on sen seurauksena vähentynyt ja taso parantunut huomattavasti. Talouden ja yhteiskunnan asiantuntijat ovat suositelleet mallia muun muassa Yhdysvalloille ja Suomelle.


title: Alankomaiden terveydenhuoltouudistus

text: Yleissairaanhoito on ollut Alankomaissa pitkään keskeinen osa sairaanhoitoa. Jokaiselle alankomaalaiselle on nimetty omalääkäri, joka hoitaa 95% terveysasioista. Vakuutus kattaa erikoislääkärin palvelut vain, jos yleislääkäri on tehnyt ensin lähetteen.


title: Alankomaiden terveydenhuoltouudistus

text: Uudistuksen motivaationa oli kasvavien kustannusten hillitseminen ja valinnanvapauden kasvattaminen.


title: Rob Scuderi

text: Robert John ”Rob” Scuderi (s. 30. joulukuuta 1978 Syosset, New York) on yhdysvaltalainen jääkiekkoilija, pelipaikaltaan puolustaja. Hän pelaa AHL-seura Ontario Reignissa.


title: Rob Scuderi

text: NHL-urallaan myös Pittsburgh Penguinsia ja Los Angeles Kingsiä edustanut Scuderi on kaksinkertainen Stanley Cup -voittaja.


title: Rob Scuderi

text: Boston Collegessa yliopistokiekkoa pelannut Scuderi pelasi ammattilaisuransa alussa pitkään hänet varanneen Pittsburgh Penguinsin farmijoukkueessa Wilkes-Barre/Scranton Penguinsissa. Vastuuta NHL:ssä hän alkoi saada vasta työsulun takia peruutetun kauden jälkeen 2005–2006 oltuaan edellisenä vuonna NHL-pelaajilla vahvistetun farmijoukkueen kapteeni.


title: Rob Scuderi

text: Seuraavalla kaudella Scuderi pääsi lopullisesti Pittsburghin miehistöön, josta oli uusien huippupelaajien Sidney Crosbyn, Jevgeni Malkinin ja Marc-Andre Fleuryn ansiosta alkanut kehittyä varteenotettava menestyjäehdokas. Kaudella 2007–2008 Penguins eteni Stanley Cupin loppuotteluihin saakka, jossa kuitenkin Detroit Red Wings osoittautui vahvemmaksi.


title: Rob Scuderi

text: Penguins sai hyvityksen seuraavana vuonna kaadettuaan Red Wingsin finaaleissa, ja näin Scuderi sai nimensä pokaaliin. Hänestä tuli kesällä myös rajoittamaton vapaa pelaaja, ja mestaruuden myötä Scuderin markkina-arvo oli korkeammalla kuin koskaan.


title: Rob Scuderi

text: Heinäkuussa 2013 Scuderi solmi neljävuotisen ja 13,5 miljoonan dollarin arvoisen sopimuksen Pittsburgh Penguinsin kanssa, siirtyen takaisin Pittsburghiin.


title: Rob Scuderi

text: Scuderi teki vapaana pelaajana Los Angeles Kingsin kanssa heinäkuussa 2009 neljän vuoden sopimuksen. Sopimuksen summa oli 13,6 miljoonaa dollaria. Hän eteni joukkueen mukana kaudella 2011–2012 loppuotteluihin, jossa vastaan asettui New Jersey Devils. Kings voitti ensimmäisen kerran seuran historiassa, ja Scuderi sai toisen Stanley Cup -sormuksensa.


title: Rob Scuderi

text: Joulukuussa 2015, kesken kauden 2015–2016, Scuderi siirtyi Pittsburgh Penguinsista Chicago Blackhawksiin. Pittsburgh sai pelaajakaupassa Trevor Daleyn.


title: Vacherin

text: Vacherin on ranskalainen ja sveitsiläinen lehmänmaidosta valmistettava pehmeä valkohomejuusto. Sitä tuotetaan Ranskan ja Sveitsin rajaseudun vuorenrinteillä. Se tunnetaan Ranskassa nimillä Vacherin du Haut-Doubs tai Mont d’Or ja Sveitsissä nimellä Vacherin Mont d’Or. Ranskalainen Vacherin tehdään pastöroimattomasta ja sveitsiläinen pastöroidusta maidosta. Sen valmistus juontaa alkunsa luultavasti 1300-luvulle.


title: Vacherin

text: Vacherin pakataan pieneen pyöreään kuusipuiseen rasiaan. Juuston läpimitta on 20–30 cm, ja se painaa puolesta kilosta kolmeen kiloon. Juustot tehdään käsityönä elokuun ja maaliskuun välisenä aikana. Ne kypsyvät vähintään kolme viikkoa, minä aikana niitä käännellään ja huuhdellaan suolavedellä.


title: Vacherin

text: Vacherinin rasvapitoisuus on 45 prosenttia kuiva-aineesta. Sen maku on karvas, ja se nautitaan yleensä suoraan pakkauksesta lusikalla, mutta sitä voidaan käyttää myös leivonnassa tai keitoissa ja kastikkeissa.


title: Jukka Kärkkäinen

text: Jukka Kärkkäinen (s. 4. elokuuta 1961 Kuopio) on suomalainen näyttelijä. Hän on esiintynyt yhteensä noin 30 elokuvassa ja televisiosarjassa.


title: Jukka Kärkkäinen

text: Kärkkäinen näytteli vuosina 2000–2005 esitetyssä televisiosarjassa "Kylmäverisesti sinun". Hänen muita roolejaan on muiden muassa elokuvissa "Varasto", "Miehen työ" sekä "Pieniä eroja" sekä televisiosarjoissa "Kotikatu", "Virta" ja "Raid".


title: Nokia 6110

text: Nokia 6110 on Nokian valmistama GSM-verkon matkapuhelin. Nokia valmisti 6110-mallia vuosien 1997 ja 2001 välillä.


title: Nokia 6110

text: Suosittu 6110-malli oli 2110-mallin seuraaja. 6110-mallin uutuuksia olivat "Snake"-peli, erilaiset käyttöprofiilit (kokous, äänetön jne.) ja merkittävästi aiempia Nokia-malleja pidempi akunkesto. Tämän lisäksi 6110 oli ensimmäinen puhelin, jossa oli infrapunaportti ja valikkoikonit. 6110 oli myös ensimmäinen GSM-puhelin, jossa käytettiin ARM-prosessoria.


title: Nokia 6110

text: Puhelinmallin muotoilusta oli päävastuussa Nokian tuolloinen muotoilujohtaja Frank Nuovo. Hänen mukaansa 6110-mallissa päästiin ensimmäistä kertaa parhaiten eri kokoisille käsille ja sormille soveltuvaan näppäimistöön. Sitä ei voitu kuitenkaan aivan sellaisenaan soveltaa myöhempiin malleihin, koska niistä olisi tullut liian samannäköisiä.


title: Nokia 6110

text: Nokia 6110-mallia ei pidä sekoittaa Nokia 6110 Navigator -puhelimeen, joka tuli markkinoille 2007.


title: Alicia Giménez Bartlett

text: Alicia Giménez Bartlett (s. 1951 Almansa, Espanja) on espanjalainen kirjailija.


title: Alicia Giménez Bartlett

text: Giménez Bartlett opiskeli filologiaa Valencian yliopistossa ja väitteli kirjallisuuden alalta Barcelonan yliopistosta. Hän on asunut Barcelonassa vuodesta 1975. Hänen armokuolemaa käsittelevä esikoisteoksensa "Exit" ilmestyi 1984. Hän sai julkisuutta rikosromaaneillaan, jonka päähenkilö on komisario Petra Delicado ja tämän apulainen Fermín Garzón. Kirjoista on vuonna 1999 tehty 13-osainen televisiosarja, jonka päähenkilöä näyttelee Ana Belén. Giménez Bartlettin 15 kielelle käännetyt teokset ovat hyvin suosittuja Espanjassa ja Saksassa. Suomeksi on ilmestynyt ensimmäinen nimellä "Petra Delicado ja merkityt tytöt" (2012).


title: Alicia Giménez Bartlett

text: Vuonna 1997 ilmestyneen romaanin "Una habitación ajena" aiheena on Virginia Woolfin keittäjä, ja kirjoittaja kyseenalaistaa Woolfin tasa-arvoihanteet. 2011 ilmestynyt "Donde nadie te encuentre" puolestaan kuvaa Teresa Pía Meseguerin elämää. Francisco Francon vastaisen sissiliikkeen jäsen Meseguer joutui vankilaan 28 murhasta. Teos sai Nadal-kirjallisuuspalkinnon.


title: Alicia Giménez Bartlett

text: Gimenez Bartletin tuotanto käsittää seuraavat teokset.


title: HTC Hero

text: HTC Hero on taiwanilaisen älypuhelinvalmistaja HTC:n kesäkuussa 2009 julkaisema puhelinmalli.


title: HTC Hero

text: Puhelimessa on 3,2 tuuman kapasitiivinen kosketusnäyttö, jonka resoluutio on 480 × 320 pikseliä. Käyttöjärjestelmänä puhelimessa oli julkaisuhetkellä Android OS 1.5, joka myöhemmin oli mahdollista päivittää versioon 2.1 saakka. Puhelin painaa 135 grammaa ja sen mitat ovat 112 × 56,2 × 14,4 millimetriä.


title: HTC Hero

text: Prosessorina puhelimessa on 528 MHz ARM 11. Herossa on 288 megabittiä RAM-muistia ja 512 megabittiä flash-muistia. Puhelimessa on 5 megapikselin takakamera.


title: Premio Nadal

text: Premio Nadal on espanjalainen kirjallisuuspalkinto, jonka myöntää vuosittain kustannusyhtiö Ediciones Destino, joka kuuluu Planetaan. Se on myönnetty vuodesta 1944 alkaen. Palkinnon arvo on 18 000 euroa.


title: Premio Nadal

text: Luettelo Premio Nadal -palkinnon saaneista:


title: Juha Lagström

text: Juha Antti Matias Lagström (s. 13. lokakuuta 1976 Seinäjoki) on suomalainen laulaja ja näyttelijä. Hän on syntynyt Seinäjoella, mutta varttunut Lapualla. Hänet valittiin vuonna 2012 Elonkerjuu-yhtyeen uudeksi laulajaksi Lauri Tähkän jätettyä yhtyeen. Lagström jätti Elonkerjuun syksyllä 2017.


title: Juha Lagström

text: Lagström on lisäksi toiminut Lapset ja Johnny Sulttaani Oy -yhtyeiden laulajana. Johnny Sulttaani Oy -yhtyeessä hän toimi myös säveltäjänä ja sanoittajana. Lapset-yhtyeessä Lagström puolestaan teki kappaleita yhtyeen kitaristin Hantta Viinamäen kanssa.


title: Juha Lagström

text: Lapset-yhtye on ollut vuodesta 2007 keikkatauolla, mutta vuonna 2008 yhtye julkaisi Suudelmia-singlen omakustanteena. Johnny Sulttaani Oy hajosi vuonna 2007. Lagströmilla on ollut myös oma bändi peruskoulussa jossa hän esitti myös oman runon. Lagström toimi Elonkerjuu-yhtyeessä myös lauluntekijänä.


title: Juha Lagström

text: Lagström on näytellyt elokuvassa "Elokuu" sekä televisiosarjassa "Alavilla mailla hallanvaara". Lisäksi hän on näytellyt teatterissa. Lagström on näytellyt Porin teatterissa vuosina 1998–2002 ja Vaasan kaupunginteatterissa vuosina 2002–2009.


title: Juha Lagström

text: Lagström harrasti nuorena urheilua ja pelasi noin kymmenen vuotta jalkapalloa Lapuan Virkiän joukkueessa sekä pelasi koripalloa Lapuan Koripojissa. Hänen perheeseensä kuuluu vaimo ja kaksi tytärtä.


title: Coon song

text: Coon song (suom. kirjaimellisesti "neekerilaulu") oli yhdysvaltalainen musiikkiperinne, jossa esitettiin pilkkaavia rodullisia stereotyyppejä mustaihoisista. Minstrel-esitykset ja niissä esitetyt coon song -laulut olivat suosionsa huipulla noin vuodesta 1883 vuoteen 1912.


title: Lentopallon maailmanliiga 2010

text: Lentopallon maailmanliigassa pelasi kaudella 2010 kuusitoista joukkuetta. Alkusarja pelattiin neljässä lohkossa, joiden voittajat ja isäntäjoukkue Argentiina sekä paras lohkokakkonen selvisi lopputurnaukseen. Lopputurnaus pelattiin Cordobassa 21. - 25. heinäkuuta 2010. Kiina ja Etelä-Korea joutuivat karsimaan paikastaan maailmanliigassa 2011.


title: Albert Von Tilzer

text: Albert Von Tilzer, alk. Albert Gumm (29. maaliskuuta 1878 Indianapolis – 1. lokakuuta 1956 Los Angeles) oli yhdysvaltalainen säveltäjä ja musiikinkustantaja. Hänen tunnetuin sävellyksensä on Jack Norworthin sanoittama ”Take Me Out to the Ball Game” vuodelta 1908.


title: Albert Von Tilzer

text: Albert Gumm syntyi Indianapolisissa 1878. Hänen veljensä Harry Gumm vaihtoi sukunimensä musiikkiuransa alussa Von Tilzeriksi. Tilzer oli perheen äidin tyttönimi. Kun Harry alkoi menestyä Tin Pan Alleylla, muutkin perheen lapsista omaksuivat hänen valitsemansa sukunimen.


title: Albert Von Tilzer

text: Albert Von Tilzer aloitti uransa musiikinkustantamo Shapiro, Bernstein & Von Tilzerin Chicagon toimistossa. Hänen veljensä Harry oli yksi yhtiön osakkaista. Vuonna 1903 Albert perusti veljensä Jackin kanssa oman kustantamonsa New Yorkin West 28th Street -kadulle. Yhtiön nimeksi tuli York Music Company ja ensimmäinen julkaisema hitti oli Albert Von Tilzerin ja Cecil Mackin kappale ”Teasin’” vuonna 1904.


title: Albert Von Tilzer

text: Vuonna 1907 Von Tilzer kirjoitti kokeneen sanoittaja Jack Norworthin kanssa kappaleen ”Honey Boy”. Yhteistyö Norworthin kanssa tuotti seuraavana vuonna kappaleet ”Smarty” ja ”Take Me Out to the Ball Game”. Jälkimmäisestä kappaleesta tuli suosittu ja sitä soitetaan Yhdysvalloissa edelleen yleisesti baseball-otteluiden yhteydessä.


title: Albert Von Tilzer

text: Von Tilzer sävelsi vuonna 1910 kappaleen ”Put Your Arms Around Me”. Eddie Cantor teki hänen sävevllyksestään ”Oh, How She Could Yacki Hacki Wicki Wacki Woo” hitin vuonna 1917. Lew Brown sanoitti useita Von Tilzerin sävellyksiä, joista suosituimpiin kuuluu ”Oh By Jingo! Oh By Gee!” vuodelta 1919. Kappale on laulettu muun muassa elokuvissa "Vaalea villikko" (1945) ja "Miehiä metsästämässä" (1952).


title: Albert Von Tilzer

text: Vuodesta 1920 lähtien Von Tilzer sävelsi musiikkia Broadway-näytelmiin. Tärkeimpiin hänen säveltämiinsä musikaaleihin kuuluu vuoden 1920 "Honey Girl", joka sisäsi hittikappaleet ”Chili Bean” (säv. Lew Brown) ja ”I’ll Be with You in Apple Blossom Time” (san. Neville Fleeson). Muita Von Tilzerin Broadway-musikaaleja ovat "The Gingham Girl", "Adrienne" ja "Bye, Bye Bonnie".


title: Albert Von Tilzer

text: Von Tilzerin musiikki kuitenkin alkoi 1920-luvulla menettää suosiotaan yleisön mieltymysten muuttuessa. Äänielokuvan aikakauden alussa hän muutti monien muiden Broadway-säveltäjien tavoin Hollywoodiin kirjoittamaan elokuvamusiikkia. Hän sävelsi kappaleita muun muassa elokuvien "Rainbow Over Broadway" (1933) ja "Here Comes the Band" (1935) musiikkiraidalle.


title: Albert Von Tilzer

text: Viimeisen kappaleensa ”I’m Praying to Saint Christopher” Von Tilzer kirjoitti vuosien hiljaiselon jälkeen noin vuonna 1950. Hän kuoli Los Angelesissa lokakuussa 1956.


title: Albert Von Tilzer

text: Albert Von Tilzer valittiin Songwriters Hall of Fame -kunniagalleriaan vuonna 1970.


title: Hyvinkään ammuskelu

text: Hyvinkään ammuskelu on tapahtumasarja, jossa mieshenkilö ampui 26. toukokuuta 2012 aamuyöllä kello 1.53 aikaan kiväärillä kadulle surmaten kaksi ihmistä ja haavoittaen seitsemää, joista ainakin yhtä hengenvaarallisesti. Ammuskelu tapahtui Hyvinkään keskustassa Uudenmaankadulla. Laukaukset ammuttiin matalan liikerakennuksen katolta. Surmansa saivat 18-vuotias nainen ja 19-vuotias mies. Yksi haavoittuneista oli työharjoittelussa ollut 23-vuotias nuorempi konstaapeli Heidi Foxell. Ampujan käyttämä ase oli isokaliiperinen kivääri. Tapauksen johdosta Hyvinkäälle perustettiin kriisipäivystys ja ydinkeskusta eristettiin.


title: Hyvinkään ammuskelu

text: Ampuja oli 18-vuotias hyvinkääläinen Eero Samuli Hiltunen (s. 19. kesäkuuta 1993). Hänellä ei ollut taustallaan aiempia vakavia rikoksia, mutta hän oli ollut vuonna 2008 hoidossa mielenterveysongelmien vuoksi. Hyvinkään käräjäoikeus määräsi hänet mielentilatutkimukseen elokuussa 2012 ennen varsinaisen oikeudenkäynnin alkua.


title: Hyvinkään ammuskelu

text: Ennen ammuskelua Hiltunen oli viettänyt päivän ystäviensä seurassa. Alkuillasta seurueen kesken tuli riitaa, ja Hiltunen lähti kotiin. Joidenkin tuntien jälkeen hän poistui asunnostaan mukanaan ampumisessa käytettävä pienoiskivääri sekä rata-ammunnassa ja metsästyksessä käytettävä .308-kaliiperin kivääri. Aseet kuuluivat hänen lähipiirilleen eikä Hiltusella ollut aselupaa. Hieman ennen kello kahta Hiltunen asettui matalan liikerakennuksen katolle ja avasi tulen kahden ravintolan ja kaupan edustalle. Ammuskelussa menehtyi välittömästi 18-vuotias nainen sekä myöhemmin sairaalassa 19-vuotias mies. Lisäksi yhteensä seitsemän muuta loukkaantui, joista yhden tila oli kriittinen. Vakavasti loukkaantunut oli 23-vuotias naispoliisi, joka toimi ammuskelun aikaan harjoittelijana ja sai osuman ennen kuin ehti pukeutua paksumpaan suojaliiviin.


title: Hyvinkään ammuskelu

text: Teon jälkeen Hiltunen pakeni paikalta. Hänet tavoitettiin ennen kello kahdeksaa noin kahden kilometrin päästä tapahtumapaikasta. Kuulusteluissa Hiltunen sanoi katuvansa tekoaan, mutta ei osannut esittää sille mitään motiivia. Hiltunen vangittiin Hyvinkään käräjäoikeudessa 28. toukokuuta epäiltynä kahdesta murhasta ja useista murhan yrityksistä.


title: Hyvinkään ammuskelu

text: Tasavallan presidentti Sauli Niinistö, sisäministeri Päivi Räsänen ja valtiovarainministeri Jutta Urpilainen esittivät surunvalittelunsa uhrien omaisille.


title: Hyvinkään ammuskelu

text: Koska surmansa saanut 19-vuotias Topi Koistinen oli Superpesis-joukkue Hyvinkään Tahkon pelaaja, Suomen Pesäpalloliitto ja Superpesis tekivät päätöksen, että kaikki liiton alaiset aikuisten sarjaottelut peruutetaan kyseiseltä viikonlopulta. Peruuttaminen koski pesäpallon kolmea korkeinta miesten ja naisten sarjatasoa.


title: Hyvinkään ammuskelu

text: Loukkaantunut poliisi oli Helsingin Jalkapalloklubin naisten liigajoukkueen maalivahti Heidi Foxell. Joukkueen seuraava Naisten Liigan ottelu siirrettiin myöhemmälle ajankohdalle.


title: Hyvinkään ammuskelu

text: Marraskuussa 2012 Eero Hiltusta vastaan nostettiin syyte kahdesta murhasta, seitsemästä murhan yrityksestä sekä 32 henkilöön kohdistuneesta vaaran aiheuttamisesta. Asian pääkäsittely Hyvinkään käräjäoikeudessa alkoi 8. tammikuuta 2013.


title: Hyvinkään ammuskelu

text: Ensimmäisessä oikeusistunnossa julkaistiin Hiltusen mielentilatutkimuksen lopputulos. Tutkimuksen mukaan hän oli teot tehdessään syyntakeinen eli hänellä ei ollut sellaista sairautta, joka olisi estänyt häntä ymmärtämästä tekojensa moraalisen ja tosiasiallisen luonteen tai estänyt häntä säätelemästä käyttäytymistään. Hiltusen asianajaja Olli Etelämäki kertoi medialle, että tutkimuksessa ilmeni "hyvin paljon sellaisia elementtejä [jotka selittäisivät teon motiivia]", mutta ei voinut ottaa niihin kantaa, koska tutkimus on määrätty salaiseksi. Hiltunen myönsi teot tappoina. Motiiviksi tekoon Hiltunen kertoi häviön "painiottelussa", jonka hän kävi ollessaan matkalla baariin neljän muun henkilön kanssa. Baarissa Hiltusen raivo nousi ja hän lähti taksikyydillä kotiinsa hakemaan aseita.


title: Hyvinkään ammuskelu

text: Vakavasti loukkaantuneen poliisin asianajaja Mikko Ruuttunen esitti Hiltuselle yhteensä 95 000 euron korvausvaatimuksen kivusta, särystä, tilapäisistä haitoista ja henkisestä kärsimyksestä. Ruuttusen mukaan poliisi pääsi tehohoidosta pois vasta 5. syyskuuta 2012 ja oli edelleen oikeudenkäynnin aikana sairaalan vuodeosastolla. Muut asianomistajat esittivät yli puolen miljoonan euron suuruiset korvausvaatimukset.


title: Hyvinkään ammuskelu

text: 22. tammikuuta 2013 luetussa loppulausunnossa Hiltusen puolustusasianajaja Etelämäki nosti esiin, että mielentilatutkimuksen mukaan Hiltusen persoonallisuuden rakenne on ikäisekseen kypsymätön. Lisäksi hän mainitsi, että Hiltusen yllykkeiden hallinta on ollut puutteellista, ja hänellä on esiintynyt todellisuuden tajun pettämistä. Näihin vedoten puolustus katsoi, että vaikka teot katsottaisiin murhiksi, niin Hiltuseen pitäisi soveltaa alennettua rangaistusasteikkoa. Syyttäjä puolestaan vaati syytetylle elinkautista vankeutta.


title: Hyvinkään ammuskelu

text: 28. helmikuuta 2013 Hyvinkään käräjäoikeus tuomitsi Hiltusen elinkautiseen vankeuteen ja yli 400 000 euron vahingonkorvauksiin kahdesta murhasta, seitsemästä murhan yrityksestä ja vaaran aiheuttamisesta. Hiltunen ei valittanut tuomiosta hovioikeuteen. Sen sijaan yksi asianomistajista jätti hovioikeuteen valituksen liittyen oikeusavun maksamiseen valtion varoista.


title: Päätie 3 (Ahvenanmaa)

text: Päätie 3 on Ahvenanmaalla kulkeva valtatie, joka alkaa Maarianhaminasta ja päättyy Långnäsiin. Sen pituus on 26 kilometriä.


title: Päätie 3 (Ahvenanmaa)

text: Päätie 3 alkaa Maarianhaminan sairaalan lähettyvillä olevasta liikenneympyrästä, kuten myös päätiet 1 ja 2. Ensin tie kulkee Vesterkalmarevägenille asti Hindersbölen kaupunginosan vierestä viivasuorana tienä, sitten tie jatkuu noin kahden kilometrin verran ja ohittaa Önningebyvägenin risteyksen. Tämän jälkeen tie kääntyy kohti etelää ja ylittää Lemströmin kanavan. Lemlandin saarella tie kulkee Knutsbodan ohi Söderbyn kyläkeskukseen, jonka jälkeen se risteää Hellestorpiin menevän Flakavägenin kanssa.


title: Päätie 3 (Ahvenanmaa)

text: Muutama kilometri Flakavägenin risteyksen jälkeen tie ylittää Lumparsundin. Lumparlandin saaressa se ensin kohtaa Svinöön vievän Svinövägenin ja kääntyy sen jälkeen kohti pohjoista. Tie jatkuu pari kilometriä, ohittaa Stickvägenin ja jatkaa vielä noin kilometrin verran päättyen Långnäsin satamaan.


title: Päätie 3 (Ahvenanmaa)

text: Päätie 3 kulkee seuraavien kuntien alueella: Jomala – Lemland – Lumparland.


title: Päätie 3 (Ahvenanmaa)

text: Ainoaksi tien varrella olevaksi nähtävyydeksi luokittuu Lemströmin kanava.


title: Tigray

text: Tigray on yksi Etiopian yhdeksästä etnisin perustein muodostetusta osavaltiosta. Sen pääkaupunki on Mekele. Vuoden 2012 heinäkuun virallisen tilaston mukaan osavaltion pinta-ala on 85 367 neliökilometriä ja asukasluku 4,93 miljoonaa. Väkiluku on arvio, joka perustuu vuonna 2007 tehtyyn väestönlaskentaan.


title: Tigray

text: Etiopia listaa ja miehittää joitain kiistanalaisia, Etiopian itsensä tunnustaman kansainvälisen oikeuden ja Etiopia-Eritrea rajakomission 2002 tekemän päätöksen mukaisesti naapurimaa Eritrealle kuuluvia maa-alueita osana Tigrayn aluetta (esim. Badme). Siksi Tigrayn alueen pinta-ala ja väkiluku ovat kiistanalaisia asioita.


title: Hallberg

text: Hallberg on muun muassa seuraavien henkilöiden sukunimi:


title: Kolarin lukio

text: Kolarin lukio on vuonna 1973 perustettu Kolarin kunnassa sijaitseva lukio.


title: Kolarin lukio

text:
Valtioneuvosto antoi 17. toukokuuta 1973 luvan Kolarin lukion perustamiseen. Syksyllä 1973 lukion aloitti 47 opiskelijaa.
Uudella oppilaitoksella oli pitkään tilaongelmia. Opetusta annettiin ensin vuosi yläasteen tiloissa, sitten pari vuotta lastenkodilla, taas pari vuotta yläasteella ja sen jälkeen oppilasasuntolan tiloissa. Asuntolan saneerauksen aikana lukio toimi lastenkodilla ja ammattikoulun tiloissa. Uusiin toimiviin tiloihin päästiin vasta syksyllä 1990.


title: Kolarin lukio

text: Kolarin lukio oli luokattoman lukion kokeilukouluna 1990-luvun vaihteessa ja sai tuolloin toiminnastaan opetushallituksen vuoden 1993 menestyjä- laatupalkinnon.


title: Kolarin lukio

text: Kolarin lukio oli myös yksi niistä Suomen 29 lukiosta, jotka osallistuivat ylioppilastutkinnon ns. rakennekokeiluun ensimmäisten joukossa vuodesta 1995 aina vuoteen 2006 asti, jolloin kokeilu vakinaistettiin. Kokeiluun osallistuvissa lukioissa kokelas suoritti yo-tutkinnossa pakollisena ainoastaan äidinkielessä ja kirjallisuudessa järjestettävän kokeen. Kolme muuta pakollista koetta hän voi valita toisen kotimaisen kielen kokeen, vieraan kielen kokeen, matematiikan ja reaalikokeen joukosta.


title: Kolarin lukio

text: Kolarin kunta/Kolarin lukio oli vetäjänä Lapin lääninhallituksen ja Opetusministeriön rahoittamassa ESR-hankkeessa, Tunturi-Lapin alueen koulutuksen verkostoitumishanke, ’Tunturi-Lapin Instituutti’ vuosina 2000–2003.